குழந்தைகள் ஸ்பெசல் | arusuvai pradeebala - November 25, 2008 - 20:05 இந்த கட்டுரை நான் குமுதம்சிநேகிதியில் படித்தேன்.தோழிகள் அனைவருக்கும் மிகவும் பயனுள்ளதாக இருக்கும் என்று இங்கு பதிவு செய்கிறேன். இந்த கட்டுரை கொஞ்சம் பெரிது தான் ஆனால் எல்லோரும் படிக்க வேண்டியது. நம் வீட்டுக் குழந்தைகள் கொஞ்சம் பெரிய மனுஷத்தனமாகப் பேச ஆரம்பித்துவிட்டாலே அவர்களைப் பெரியவர்கள் லிஸ்ட்டில் சேர்த்து, அவர்கள் உணவின்மீது நாம் சரியான கவனம் செலுத்தாமல் விட்டுவிடுகிறோம். ஆனால் குழந்தைகள் தினத்துக்கு சொந்தக்காரரான நேருஜி, ஒரு குழந்தை பதினான்கு வயதைக் கடக்கும்வரை அவர்கள் குழந்தைகள்தான் என்கிறார். எனவே, பதினான்கு வயது வரைக்கும் குழந்தைகளை குழந்தைகளாகவே பாருங்கள், அவர்கள் உணவில் அதிக கவனம் எடுத்துக் கொள்ளுங்கள். இதோ எந்தெந்த வயதுக்குழந்தைகளுக்கு, என்னென்ன மாதிரியான உணவு கொடுக்க வேண்டும் என்பதைச் சொல்கிறார் டயட்டீஷியன் வீணாசேகர். 0-6 மாதங்கள் வரை : தாய்ப்பால் மட்டுமே கொடுக்கவேண்டும். தாய்ப்பால் பற்றாக்குறை எனும் பட்சத்தில் அரிசிக்கஞ்சி, பருப்புத் தண்ணீர், ஆப்பிள், ஆரஞ்சு ஜூஸ், காய்கறி சூப் கொடுக்கலாம். அதிலும் பாதிக்குப் பாதி ஆறிய வெந்நீர் சேர்த்து, முதன் முறையாக கொடுக்கும்போது அரை டீஸ்பூன் மட்டுமே கொடுக்க வேண்டும். குழந்தை உடல் அதை ஏற்றுக் கொண்டு, மறுநாள் எந்தத் தொந்தரவுமின்றி ஆரோக்கியமாக இருந்தால், அதே அரை டீஸ்பூன் மறுநாளும் கொடுங்கள். மெது மெதுவாக அதை ஒரு டீஸ்பூன் அளவாக உயர்த்திக் கொள்ளலாம். ஆனால், எது கொடுத்தாலும் பாதிக்குப் பாதி தண்ணீர் கலப்பதை மறந்துவிட வேண்டாம். அப்போதுதான் குழந்தையால் ஜீரணிக்க முடியும். 6 லிருந்து 8 மாதம் வரை : இந்தத் தருணத்தில் குழந்தைக்கு இரும்புச் சத்து, புரதச்சத்து அதிகம் தேவைப்படும். எனவே கொழுப்பில்லாத மட்டன் சூப்பில் மூன்று பங்கு தண்ணீர் சேர்த்து முதல் நாள் சிறிதளவு கொடுத்துப் பாருங்கள். குழந்தைக்கு ஜீரணமானால் இந்த சூப்பை வாரத்தில் மூன்று அல்லது நான்கு நாட்கள் கொடுக்கலாம். இதைத்தவிர சிக்கன் சூப், வேகவைத்து மசித்த பசலைக்கீரை, முருங்கைக்கீரை, பருப்புசாதம் கொடுக்கலாம். 9லிருந்து 10 மாதம் வரை : இந்த சமயத்தில்தான் குழந்தைக்குப் பல்முளைக்கும். மென்று சாப்பிடும் உணவுகளை ரசித்துச் சாப்பிட ஆரம்பிப்பார்கள். சிப்ஸ் போன்றவைகளை அதிகம் வாங்கிக் கொடுத்துப் பழக்கிவிட்டால், குழந்தைகள் லைஃப்லாங் அந்தப் பழக்கத்திற்கு அடிமையாகிவிடுவார்கள். எனவே குழந்தைக்கு ஊளைச்சதை போட்டுவிடாதபடியும், அவர்கள் சிப்ஸ் மாதிரியான உணவுகளை ருசித்துப் பார்த்துவிட முடியாதபடியும் கவனமாக இருங்கள். குழந்தைகள் கடிப்பதற்கு வசதியாக ஆப்பிள், காரட் போன்று கொடுத்துப் பழக்குங்கள். வீட்டில் செய்த இனிப்பு, லேசான காரம், லேசான புளிப்பு உணவு வகைகளையும் கொடுத்து பழக்கப்படுத்துங்கள். அப்போதுதான் குழந்தை எல்லா சுவைக்கும் பழக்கப்படும். 10லிருந்து 12 மாதங்கள் வரை : இந்தப் பருவத்தில் குழந்தைகள் உணவின் கலரை பிடித்துப்போய் சாப்பிட ஆசைப்படுவார்கள். இந்த தருணத்தில் நமது பாரம்பரிய உணவையே வகைவகையாக சமைத்துச் சாப்பிடக் கொடுக்கலாம். கலர்கலரான காய்கறிகளைச் சாப்பிட வைக்கலாம். ஸ்நாக்ஸுக்கு கடைகளில் விற்கும் சிப்ஸ் அது இதுவென்று கொடுக்காமல், வேகவைத்த வேர்க்கடலை, எண்ணெயின்றி வறுத்த வேர்க்கடலை, எனர்ஜி மில்க், வேகவைத்த தானியங்கள், முளை கட்டிய தானியங்களை பவுடராக்கி கஞ்சி வைத்து, இப்படி விதவிதமாகக் கொடுக்கலாம். காரணம், இந்தச்சமயம் குழந்தைகளின் வளர்ச்சி ஆரம்பிக்கும் சமயம். தண்ணீர் அதிகம் கொடுக்க வேண்டும். மலச்சிக்கல் இல்லாமல் பார்த்துக் கொள்ள வேண்டும். மேற்கண்ட உணவுமுறை இல்லாவிட்டால் குழந்தைக்கு மலச்சிக்கல் ஏற்படும். தினம் அதிகாலை மலம் கழிக்கும் பழக்கம் இல்லாமலே போய்விடும். இதனால் உடல்வளர்ச்சி, மூளைவளர்ச்சி பாதிக்கப்படும். எனவே இந்தச் சமயம் குழந்தைகள் உணவில் அதிக கவனம் எடுத்துக் கொள்ளுங்கள். 1லிருந்து3வயது வரை : இந்தக் காலகட்டத்தில் குழந்தைகளுக்கு உணவின்மேல் ஈர்ப்பை உருவாக்கி உணவு ஊட்டுவது என்பது மிகக் கடினமான வேலை. புதிது புதிதாக சுவையை மாற்றி மாற்றிக் கொடுத்து உணவின்மேல் ஈர்ப்பை உருவாக்கவேண்டும். நிறைய கலர்ஃபுல்லான காய்கறிகள், பழங்கள் என்று சாப்பிடும் ஆசையைத் தூண்டிவிடலாம். சாண்ட்விச், முந்திரி, பாதாம், உலர்ந்த திராட்சை, வேகவைத்த வேர்க்கடலை போன்ற கால்சியம், புரோட்டீன் மற்றும் வைட்டமின்கள் நிறைந்த உணவுகளைச் சாப்பிடக் கொடுக்க வேண்டும். 3 வயதிற்கு மேல் : குழந்தைகள் பள்ளி செல்ல ஆரம்பிக்கும் வயது. என்னதான் நீங்கள் பார்த்துப் பார்த்து லன்ச் கட்டிக் கொடுத்தாலும், அவர்கள் சாப்பிடுகிறார்களா, கொட்டிவிடுகிறார்களா என்று தெரியாது. எனவே காலை ப்ரேக் ஃபாஸ்ட், மாலை ஸ்நாக்ஸ், இரவு டின்னரில் நீங்கள் வெகு அலர்ட்டாக இருக்கவேண்டும். நீங்கள் கவனிக்காமல் விட்டுவிட்டீர்கள் என்றால் போதிய நியூட்ரிஷியன்ஸ் இல்லாமல் குழந்தைகள் நார்மல் சுறுசுறுப்பை இழந்து எப்போதும் தூங்கிவழிந்து கொண்டே இருப்பார்கள். ரொம்ப அசதியாகவும் காணப்படுவார்கள். மூளைத்திறனும் குறைவாகவே இருக்கும். இட்லி, தோசை, பால் குறைவான மில்க்ஷேக் சப்பாத்தி, சாண்ட்விச், தானிய சுண்டல், முட்டை, பருப்புசாதம், மிக்ஸ்ட் ரைஸ், பழங்கள் சாப்பிடக் கொடுத்துப் பழக்க வேண்டும். புளிக்காத, ஃப்ரிட்ஜில் வைக்காத தயிர்சாதம் குழந்தைகளுக்குக் கட்டாயம் கொடுக்க வேண்டும். இதுபோன்ற தயிரில் நல்ல பாக்டீரியா இருப்பதால் உடல்நலனுக்கு மிகவும் நல்லது. 12லிருந்து 14 வயது வரை : இந்தப் பருவத்தில் குழந்தைகளுக்கு அபார வளர்ச்சி உண்டாகும். பெண் குழந்தைகளுக்குத்தான் அபாரவளர்ச்சி இந்த சமயத்தில் ஏற்படும். எனவே நிறைய நியூட்ரிஷியன்ஸ், புரதம், இரும்புச்சத்து, விட்டமின்ஸ், மினரல்ஸ் என எல்லாவிதமான சத்துகளும் தேவைப்படும். சில பெண் குழந்தைகள் பூப்பெய்துவிடும் வயது என்பதால் நிறைய அயர்ன் தேவைப்படும். இரும்புச் சத்து நிறைந்த உணவுகள் (முருங்கைக் கீரை, பேரீச்சை, வெல்லம்) போன்றவற்றை உணவில் அதிகம் சேருங்கள். அதே சமயம் நிறைய ஊளைச்சதைபோடும் இந்த வயதில் ஜங்க் ஃபுட் தவிர்த்தால்தான் உடலில் எதிர்ப்புச்சக்தி கூடும். பின் நாட்களில் நோய் அணுகாமல் தடுக்க இந்த வயதில் குழந்தைகள் சாப்பிடும் உணவுதான் தாங்கிப் பிடிக்கும். எனவே கவனமாக இருங்கள். வீட்டிலேயே விதவிதமான உணவுகளை குழந்தைகளுக்குத் தயாரித்துக் கொடுத்து அவர்களை சாப்பிட வைத்து அவர்களின் வளர்ச்சியைப் பார்த்து ரசியுங்கள். ஆண் குழந்தைகளுக்கும் இதுதான் அபார வளர்ச்சி பீரியட் என்பதால், அவர்களுக்கும் மேற்கண்ட உணவுமுறைகளைப் பின்பற்றச் செய்து வளருங்கள். சரியான டயட்டின்றி டீன்ஏஜில் ஏற்படும் பிரச்னைகள் என்னென்ன? ஃப்ரெண்ட்ஸுடன் சேர்ந்து வீட்டுச் சாப்பாட்டைத் தவிர்த்து ஹோட்டல்களில் சாப்பிடுவதால் உண்டாகும் இந்த பிரச்னைக்குக் காரணம் ஹோட்டல்களின் கலர் கெமிக்கல்ஸ், ஃபேட்டி ஆயில்ஸ் உணவுகள். முடி உதிருதல் : செல்ஃப் இமேஜை வளர்த்துக் கொள்ள இளைக்கிறேன் பேர்வழி என சாப்பிடாமல் தவிர்ப்பது. பசிக்கிறது என கண்டதை வெளியில் சாப்பிட்டு விடுவது... இவைகளால் மலச்சிக்கல். அதன் பாதிப்பாக முடிஉதிருதல். ே கருவளையமும் மேற்கண்ட உணவு முறையில் வருவதுதான். நிறைய சீஸ், வெண்ணெய் சாப்பிட்டு செரிக்கும் தன்மையிழந்து மலச்சிக்கல் வந்து, உடல் ஆரோக்கியம் கெட்டு கண்களைச் சுற்றி கருவளையம் உண்டாகிறது. ே தண்ணீர் நிறையக் குடிக்க வையுங்கள். ே பச்சைக் காய்கறிகளை சாலட் செய்து கொடுங்கள். ே பழ வகைகளைச் சாப்பிடும் பழக்கத்தை ஏற்படுத்துங்கள். படங்கள் : எஸ். சுரேஷ் இந்தக்கால பொடிசுகளிடம் கண்ணை உருட்டி, கோபத்தைக் காட்டியெல்லாம் உங்கள் பேச்சை கேட்க வைக்க முடியாது. கொஞ்சம் புத்திசாலித்தனமான அப்ரோச்தான் இந்த விஷயத்தில் உங்களுக்கு உதவி செய்யும். ஸ ``ஹோம் வொர்க் முடிச்சவுடன் நீயே கார்ட்டூன் சேனல் வச்சி பார்த்துப்பியாம்'' என்று டி.வி. ரிமோட்டை பிள்ளைகளிடமே கொடுத்துப் பாருங்கள். நீங்கள் சொல்லாமலேயே ஹோம்வொர்க் நோட்டும் கையுமாக உட்கார்ந்து விடுவார்கள். ஸ ``ஏன் எதுக்குனு கேள்வி கேட்காம சொன்னதைச் செய்'' என்று அதிகாரம் செய்யாமல், ``அம்மா எது சொன்னாலும் உன்னோட நல்லதுக்குதானே சொல்வேன் கண்ணம்மா'' என்று சொல்லிப் பாருங்கள். பிள்ளைகள் நீங்கள் கிழித்த கோட்டைத் தாண்டாது. ஸ அழகாக படம் வரையும் உங்கள் குழந்தையிடம் ``எதிர் வீட்டு நிஷா எவ்ளோ அழகா டான்ஸ் ஆடுறா. நீயும் இருக்கியே'' என்று தயவு செய்து பேசி விடாதீர்கள். ரோஜாச் செடியிடம் கத்தரிக்காயை எதிர்பார்க்கும் உங்களுடைய இந்த குணத்தால், உங்கள் பிள்ளை உங்கள் பேச்சுக்குக் காது கொடுக்காமலே போய்விடலாம். ஸ உங்கள் வீட்டு வாண்டின் லூட்டி உங்களை ரொம்ம்ம்...ப வெறுப்பேற்றும்போது, குழந்தைகளை அடித்தோ அல்லது உங்கள் தலையில் அடித்துக் கொண்டு கத்தியோ கோபத்தை வெளிப்படுத்தாதீர்கள். கொஞ்ச நேரம் மௌனமாக இருங்கள். கோபத்தைவிட உங்கள் மௌனத்துக்கு அதிகமாகக் கீழ்ப்படிவார்கள் உங்கள் குழந்தைகள். ஸ இந்த மௌனத்துக்கும் பயப்படாத `படா வாலு'களும் இருக்கிறது. இதுகளிடம் `நீ என்ன வால்தனம் செய்தாலும் அம்மா உம்மேல அன்பாத்தான் இருப்பேன்' என்பதை செயலில் காட்டி வாருங்கள். அந்தப் பொல்லாத பொடிசுகளே தங்கள் வால்களை வெட்டிப் போட்டு விடும்! ஸ ரொம்பவே முக்கியம்... குழந்தைகளைக் குறை சொல்லிக் கொண்டே இருக்காதீர்கள். அவர்கள் நல்லது செய்யும்போது உடனே பாராட்டி விடுங்கள். கருவிலிருக்கும் ஒரு குழந்தை தனக்குத் தேவை யான உணவு, ஆக்ஸிஜன், வெப்பம் ஆகியவற்றைத் தாயிடமிருந்து எடுத்துக் கொள்வதாலும், மலம், சிறுநீரை தாயின் மூலமே வெளியேற்றுவதாலும் கருவிலிருக்கும் போது குழந்தையின் சுவாசப்பை, ஈரல் இரண்டுக்குமே வேலையில்லையாம்! அந்தக் குழந்தை இந்த உலகில் பிறந்தவுடனேதான், தானாக மூச்சுவிடுகிறது. மலம், சிறுநீர் கழிக்கிறது. கர்ப்பப்பையிலிருந்து வெளிவந்தவுடனே வெளியுலகுக்கு தன்னைத் தயார்படுத்திக்கொள்கிறது. புத்தம் புதிதாய்ப் பிறந்த அந்தப் பிஞ்சுக் குழந்தையை கண்ணும் கருத்துமாய் பராமரிக்க நாம் நம்மைத் தயார் படுத்திக் கொள்ள வேண்டாமா? இதோ பராமரிக்க சில யோசனைகள் சொல்கிறார் பச்சிளம் குழந்தை நிபுணர் டாக்டர். ரமேஷ். ே 37-லிருந்து 42- வாரங்கள் வரை கர்ப்பப்பையில் வளர்ந்த சிசுவையே முழுவளர்ச்சியடைந்த குழந்தை என்கிறோம். 37 வாரங்களுக்கு முன்பாக பிறக்கும் குழந்தை குறைப்பிரசவ குழந்தை. எனவே அந்தக் குழந்தைக்கு சிறப்புக் கவனம் தேவை. ே குழந்தை பிறந்ததும் இரண்டரை கிலோவிலிருந்து மூன்றரை கிலோ வரை இருக்க வேண்டும். ே சராசரி எடையுடன் முழுவளர்ச்சியடைந்த குழந்தை பிறந்த5நிமிடத்திற்குள் அழவேண்டும். குழந்தை அழுதால்தான் சுவாச உறுப்புகள் வேலை செய்ய ஆரம்பித்துவிட்டன என்று அர்த்தம். ே குழந்தையின் உடல் வெளிர் ரோஜா நிறத்தில் இருக்க வேண்டும். அப்படியிருந்தால்தான் குழந்தையின் இதயம் ஆரோக்யமாக இருக்கிறது என்று அர்த்தம். ே பிறந்தவுடன் குழந்தை தன் கை, கால்களை அசைக்கும், தும்மும்... அப்படியிருந்தால்தான் குழந்தையின் நரம்பு மண்டலமும் தசைகளும் நன்றாக வேலை செய்கிறது என்று அர்த்தம். ே பிறந்தவுடன் குழந்தை சிறுநீர், மலம் கழித்தால்தான் ஜீரண சக்தி, சிறுநீரகம், ஈரல் நன்றாக இருக்கிறது என்று அர்த்தம். சில குழந்தைகளுக்கு 24 மணிநேரம் கழித்தும் ஏற்படலாம். எனவே பயப்படத் தேவையில்லை. ே பிறந்ததிலிருந்து மூன்று நாட்களுக்கு மலம் கறுப்பாக இருக்கும். பிறகுதான் நார்மல் நிறம் வரும். ே குழந்தை பிறந்த3நாட்கள்வரை கண்கள் லேசான மஞ்சள் நிறத்தில்தான் இருக்கும். சில சமயம் உடல்கூட மஞ்சள் நிறத்தில் இருக்கும். மஞ்சள் காமாலையோ என்று பயந்துவிட வேண்டாம். குழந்தையின் ஈரல் வளர்ச்சி குறைபாடாகக்கூட இருக்கலாம். இந்தக் குறைபாடு குறைமாதக் குழந்தைக்கு ஏற்படலாம். ே குழந்தை சுணக்கமாக இருந்தாலும், சரியாகப் பால் குடிக்காவிட்டாலும், மலம் வெள்ளையாக இருந்தாலும், அது2வாரத்திற்குள் சரியாகாவிட்டால் உடனே மருத்துவரிடம் காண்பியுங்கள். ே பிறந்து ஒருவாரம் வரை உடலிலுள்ள நீர் வற்றுவதால் குழந்தை எடைகுறையும். எடை குறைந்த குழந்தைகளை முக்கியமாக குளிர்காலங்களில் கம்பளி உடை உடுத்தி கதகதப்பாக வைத்திருத்தல் அவசியம். ே குழந்தையின் உடல் சில சமயங்களில் சூடாக இருக்கும். அதிக அளவு உடை, சுற்றுப்புறச்சூழல், எப்போதும் தாய் அணைத்தே வைத்திருத்தல் போன்ற காரணங்களால் உடல் சூடாக இருக்கும். ஜுரமோ என்று பயந்துவிடாமல், காற்றோட்டமாக வைத்திருப்பதன் மூலமும், தாய்ப்பால் அடிக்கடி கொடுப்பதன் மூலமும் இதைத் தவிர்க்கலாம். ே குழந்தை பிறந்த அரை மணி நேரம் வரை விழித்திருக்கும். அந்த அரை மணி நேரத்தில் தாய்ப்பால் கொடுக்க ஆரம்பித்துவிட வேண்டும். இல்லாவிட்டால் அரை மணிநேரத்திற்குப் பின் தூங்க ஆரம்பித்துவிடும். ே குழந்தை பிறந்தவுடன் தாய்ப்பால் கொடுக்க ஆரம்பித்தால், தாய்க்கும் பால் சுரப்பது எளிதாகும். ே தாயின் முதல் பாலான சீம்பால் கொடுப்பதன் மூலம், குழந்தைக்கு நோய் எதிர்ப்புச் சக்தி கிடைக்கிறது. ே தாய்ப்பால் கொடுப்பதால் ஒருவித அன்னியோன்யம் ஏற்பட்டு தாய்-சேய் உறவும் பலப்படுகிறது. ே குழந்தை பாலுக்கு அழும்போதெல்லாம் தாய்ப்பால் புகட்டவேண்டும். ே குழந்தையும், தாயும் ஒரே படுக்கையில் படுப்பது அவசியம். ே பால் கொடுக்கும்போது தாய் முடிந்தவரை உட்கார்ந்த நிலையில் குழந்தையை மார்போடு அணைத்து, மார்புக்காம்பை மட்டும் குழந்தையின் வாயில் வைக்காமல் காம்பைச் சுற்றிய கறுப்புப் பகுதியையும் குழந்தையின் வாயில் வைத்துக் கொடுக்க வேண்டும். வேலைக்குச் செல்லும் தாய்மார்களுக்கு... ே வேலைக்குப் போகும் தாய்மார்கள், முதல் நான்கு மாதங்களுக்கு கட்டாயம் தாய்ப்பால் கொடுத்தே ஆக வேண்டும். ே வேலைக்குச் செல்ல நேரும்போது தாய்ப்பாலை பீய்ச்சி எடுத்து ஒரு சுத்தமான கிண்ணத்தில் வைத்துவிட்டுச் செல்லலாம். குழந்தைக்குப் பசிக்கும்போது அந்தப்பாலை மற்றவர்கள் புகட்டலாம். ஃப்ரிட்ஜில் வைக்க அவசியம் இல்லை. இது3அல்லது4மணி நேரங்கள் தாங்கும்! அதற்கு அப்புறம் தேவைப்பட்டால் வேறு ஏதேனும் உணவை குழந்தைக்கு தாருங்கள்! புத்தம்புதுக் குழந்தைகள்... அதன் பிரச்னைகள்... ே அடிக்கடி தும்முவது... மூக்கடைத்து திக்குமுக்காடுவது... மூக்கு, தொண்டையில் கரகரவென்ற சப்தம்... மூக்கிலிருந்து சில சமயம் நீர்வடிதல்... சீராக மூச்சு விடாமல் வேகமாக அல்லது மெதுவாக மூச்சுவிடுவது... சில வினாடிகள் மூச்சுவிடாமல் இருப்பது... இவையெல்லாம் இயற்கைதான். இதனால் எந்த பாதிப்பும் வராது. நன்றாகப் பால்குடிக்கும். எப்போதும்போல் குழந்தை நார்மலாகவேஇருக்கும். ே குழந்தை படுத்திருக்கும்போது முகத்தில் நேராக ஃபேன் காற்றோ, ஏசியோ படாமல் பார்த்துக்கொள்ள வேண்டும். சிறுநீர், மலம் போவது பற்றி: ே சிறுநீர், மலம் அடிக்கடி கழித்தல் என்பது புதிதாய்ப் பிறந்த குழந்தைக்கு இயற்கைதான். ே சிறுநீர், மலம் போகும் போது குழந்தை உடலை முறுக்குவதும், அழுதுகொண்டே போவதும் இயற்கைதான். வயிற்றில் போதுமான அளவு அழுத்தத்தை உருவாக்கி மலம், அல்லது சிறுநீர் கழிக்கும். படுத்த நிலையில் குழந்தை இருப்பதால், இந்த அழுத்தம் தேவையாகிறது.இதனை தவறாக மலச்சிக்கல், ஜீரணக்கோளாறு, சிறுநீர்போக கஷ்டப்படுகிறது என்று நினைக்க வேண்டாம். ே ஆரம்ப மூன்று மாதம் முதல் குழந்தை 10 தடவைகளுக்கு மேல் சிறிது சிறிதாக மலம் போவது நார்மல்தான். பால் குடித்தவுடனே மலம்போவதும் இயற்கைதான். இதனை வயிற்றுப்போக்கு என நினைக்கக் கூடாது. ே சில குழந்தைகள் மூன்று நாட்களுக்கொருமுறை மலம் போகும். இதனை மலச்சிக்கல் என நினைத்து மருந்தோ, சோப்போ, குச்சியோ குழந்தையின் ஆசனவாயில் வைக்கக் கூடாது. காற்று நன்றாகப் பிரிந்து கொண்டும், தேவையான அளவு எடைகூடிக் கொண்டும் இருந்தால் கவலை வேண்டாம். இது, தாய்ப்பால் மட்டுமே பருகும் குழந்தைக்கு மட்டும்தான் பொருந்தும். குழந்தைக்கு தாய்ப்பால் போதுமான அளவு கிடைக்கிறதா என்பதை நீங்களே தெரிந்துகொள்ள சில கேள்விகள். ே ஒரு நாளைக்கு6தடவையாவது குழந்தை சிறுநீர் கழிக்கிறதா? ே ஒரு நாளைக்கு2அல்லது3முறை குழந்தை மலம் கழிக்கிறதா? ே ஒவ்வொரு மார்பிலும் குறைந்தது 15 நிமிடம் பால் குடிக்கிறதா? ே போதுமான அளவு எடை கூடுகிறதா? அதாவது மாதத்துக்கு சுமார் 600 கிராம் வரை எடை கூடுகிறதா? மேற்கண்ட கேள்விகளுக்கு உங்கள் பதில் ``ஆம்'' என்றால் உங்கள் குழந்தைக்குத் தேவையான பால், உங்களிடம் சுரக்கிறது என்று அர்த்தம். பச்சிளம் குழந்தைகளை பாட்டி வைத்தியத்தின் மூலம் எப்படி பராமரிப்பது என்று சொல்கிறார் மூத்த குடும்பத் தலைவி பி.பத்மா. ே குழந்தைக்கு சாஃப்ட்டான காட்டன் துணிகளிலேயே டிரஸ் போடுங்கள். ே குழந்தைகளின் உடையில் ஷோல்டரில் முடிபோடுவது மாதிரியான உடைகளை மட்டுமே பார்த்து தேர்ந்தெடுங்கள். பட்டன், ஹுக் பொருத்திய உடைகளைத் தவிர்க்கவும். ே அடிக்கடி தொட்டிலிலேயே போட்டுவிடாமல், சாஃப்ட்டான படுக்கையில் படுக்க வைக்கவும். இரண்டு பக்கமும் அரவணைப்புக்கு தலையணை வைக்கவும். ே பால் சுரக்கவில்லை என்று சும்மா சொல்லிக் கொண்டிருக்காமல், குழந்தையை நன்றாகப் பால்குடிக்க வைத்து, மார்புக்காம்பை சப்ப வைத்தால், பால் தானே ஊற ஆரம்பித்து விடும். ே குழந்தை அயர்ந்து தூங்கும்போது கோடைக்காலம் என்றால் பாதங்களை மட்டும், குளிர்காலம் என்றால் உடல்முழுவதையும் சாஃப்ட்டான துணியால் போர்த்தி வையுங்கள். ே குழந்தை தூங்கும் அறை காற்றோட்டம் உள்ளதாகவும், வெளிச்சம் நிறைந்ததாகவும் இருக்கும்படி பார்த்துக் கொள்ளுங்கள். ே குழந்தையின் அறையில் நுழைந்து விருந்தாளிகள் அடிக்கடி பார்ப்பது, அல்லது அந்த அறையில் நிறைய பொருள்களைக் குவித்து வைத்திருப்பது போன்றவற்றைத் தவிருங்கள். இதனால் குழந்தைக்கு ஏதாவது இன்ஃபெக்ஷன் வரலாம். ே குழந்தையின் அறையில் தொலைக்காட்சி, ரேடியோ சப்தங்கள் இருக்கக்கூடாது. ே குழந்தைக்கு எந்த தொந்திரவுகளும் இல்லாத ஆழ்ந்த உறக்கம் மிகமிக முக்கியம். ே குழந்தைகளை பசிக்கு நிறைய நேரம் அழவிடாமல் உடனே பால் கொடுத்து விட வேண்டும். காரணம், நிறைய நேரம் அழுவதால் காற்றும் உள்ளே போய் குழந்தையின் வயிறு உப்பி விடும். ே குழந்தை சிறுநீர் கழித்து ஈரமாக்கியிருந்தால், உடனே துணியை மாற்றுங்கள். ே கடைகளில் விற்கும் குழந்தைகள் நாப்கினை வாங்க முடியாதவர்கள் மெல்லிய காட்டன் துணிகளை உபயோகிக்கலாம். துவைத்து அலசும் போது, டெட்டால் கலந்த நீரில் ஒருமுறை அலசவேண்டும். ேஅதிகாலையில் தேங்காய் எண்ணெயை உடல் முழுக்கத் தடவி, காலை இளம்வெயிலில் குழந்தைக்கு சன் பாத் எடுக்க வேண்டும். சூரிய ஒளியின் `விட்டமின் டி' குழந்தைக்கு முக்கியத்தேவையாகிறது. வெளிநாடுகளின் மருத்துவமனைகளில் `விட்டமின் டி' விளக்கு பயன்படுத்துகிறார்கள். ே தாய்ப்பால் மட்டுமே குழந்தைக்கு மிக சுத்தமான உணவு என்பதை உணருங்கள். ே குளிப்பாட்டியவுடன் கூடுமானவரை பவுடர் போடுவதைத் தவிர்ப்பது நல்லது. இது குழந்தையின் மூக்கில் நுழைந்தால் சுவாசத்தை பாதிக்கும். கவனமாகப் பவுடரைத் தொட்டுத் தடவத் தெரியாதவர்கள் பவுடரைத் தவிர்ப்பதே நல்லது. ே குழந்தைகளுக்கான தடுப்பூசி முறைகளைத் தவறாமல் பின்பற்றுங்கள். ே உறவினர்கள் பரிசளிக்கும் நகைகளை, நீங்கள் கையில் வாங்கி வைத்துக் கொள்வது நல்லது. குழந்தைக்கு நகையே வேண்டாம். ே கடைகளில் விற்கும் கண் மைகளால் குழந்தைக்கு இன்ஃபெக்ஷன் ஏற்படலாம். எனவே குழந்தைக்கு மையிடுவதைத் தவிர்க்கவும். ே எப்போதும் தூக்கி வைத்துக் கொண்டே இருக்காதீர்கள். ே பால் கொடுத்தவுடன் தோளில் போட்டு தட்டிக்கொடுங்கள். ஏப்பம் வந்தபிறகு சிறிது நேரம் கழித்து படுக்கையில் போடுங்கள். ே குழந்தையின் அருகில் மற்ற சிறு குழந்தைகளை விடாதீர்கள். ே குளிப்பாட்டியவுடன் ஓமம் மற்றும் வெற்றிலையைத் தட்டி, வடிகட்டி அந்தச்சாறுடன் வசம்பைச் சுட்டு இழைத்து கலந்து அதோடு பூண்டையும் உரசி தாய்ப்பால் கலந்து குழந்தைக்கு அரை டீஸ்பூன் அளவு பாலாடையில் புகட்டினால், குழந்தையின் உடல்நலம் நன்றாக இருக்கும். அயர்ந்து தூங்கும். ே பெரிய மருத்துவமனைகளில் இளம் தாய்மார்களுக்கு குழந்தைகளை எப்படிப் பேண வேண்டும். தங்கள் உடல்நலனை எப்படிப் பாதுகாத்துக் கொள்ள வேண்டும் என்றெல்லாம் டிரெயினிங் தருகிறார்கள். பெரிய மருத்துவமனைகளில் இதைத் தவறாமல் தாய்மார்கள் கற்றுக்கொள்ள வேண்டும். ே ஜாதிக்காய், மாசிக்காய், திப்பிலி, ஓமம், வெல்லம், கஸ்தூரி மஞ்சள், பிள்ளை மஞ்சள், சீரகம், மிளகு சேர்த்து அரைத்து உருண்டையாக்கி தாய்க்கு சாப்பிடக்கொடுத்தால், அல்லது இவைகளில் வற்றல்குழம்பு வைத்து சாப்பிட்டால், தாய்-சேய் நலம் கிடைக்கும். பிறந்த குழந்தைக்கு நகை வேண்டாமே... ``என் குழந்தைக்கு சிவப்புக்கல் மோதிரம் ஒன்றை உறவினர் ஆசையோடு அணிவித்தார். திடீரென்று மோதிரத்தைக் காணவில்லை. குழந்தைதான் விழுங்கிவிட்டதோ என்று ஸ்கேன் செய்து பார்த்தபோது, குழந்தையின் வயிற்றில் இல்லை. வேலைக்காரி மேல் சந்தேகப்படும்படி ஆகிவிட்டது. கடைசியில் மூன்று நாட்கள் கழித்து மோதிரம் குழந்தையின் கட்டிலின் அடியில் கிடைத்தது. நகைஅணிந்ததால் குழந்தைக்கும் ஸ்கேன் அது இதுவென்று அலைச்சல். நல்ல வேலைக்காரியையும் மனம்புண் படும்படி பேசிவிட்டோம். எனவே பச்சிளம் குழந்தைகளுக்கு நகைகள் அணிவித்து விடுவதைத் தவிர்க்கவும்.'' இன்றைய சூழலில் கணவனை இழந்த (பிரிந்த) பெண்ணோ, அல்லது மனைவியை இழந்த ஆணோ மறுமணம் செய்து கொள்வது என்பது இயல்பான விஷயமாகிவிட்டது. அவர்கள் குழந்தைகளோடு இருக்கும் பட்சத்தில் தன் புதுத் துணை சம்பந்தமாக குழந்தைகளிடம் மிக நாசூக்காக ஹாண்டில் செய்வதே குழந்தைகள் மனசில் பாதிப்பு ஏற்படுத்தாமல் இருக்கும். துணையிடம் இருந்து தொலைபேசி அழைப்பு வரும்போதோ நேரில் சந்திக்கும் போதோ அந்த சூழ்நிலையை ஹாண்டில் செய்ய இதோ சில நாசூக்கான வழிமுறைகள்! வீட்டில் சாதாரணமாக உங்கள் முன்னாள் துணையுடன் எப்படி நடந்து கொள்வீர்களோ அப்படியே மறுமணம் செய்துகொள்ளப் போகும் துணையுடனும் குழந்தையின் கண்முண்னே நடந்து கொள்ளுங்கள். முன்னாள் துணையுடன் தள்ளி நின்று பழகிய நீங்கள், புதுத் துணையுடன் தொட்டுப் பேசிப் பழகினால் இந்த வித்தியாசம் உங்கள் குழந்தையின் மனதை உறுத்தலாம். புதுத்துணையுடனான உங்கள் பர்சனல் நேரம் தவறியும் கூட உங்கள் குழந்தையின் பார்வையில் படாதவாறு கவனமாக நடந்து கொள்ளுங்கள். குழந்தையின் எதிரே முன்னாள் வாழ்க்கைத் துணையைப் பற்றி, புதுசாக வரப்போகும் துணையிடம் தரக்குறைவாகப் பேசாதீர்கள். உங்களுக்கு வேண்டுமானால் முன்னாள் வாழ்க்கைத் துணை முடிந்துபோன கதையாகவோ, கசப்பான நினைவாகவோ இருக்கலாம். ஆனால் உங்கள் குழந்தைக்கு அவர்தானே அம்மா(அப்பா)! நீங்கள் மறுமணம் செய்து கொள்ளப்போகும் நபரை அறிமுகப்படுத்தும் போது, உங்கள் குழந்தை அந்தப் புது நபரை ஏற்றுக் கொள்ள மறுத்து அழுதாலோ, அடம் பிடித்தாலோ கோபப்படாதீர்கள். குழந்தை அவரிடம் பேசித்தான் ஆகவேண்டும் என்று வற்புறுத்துவது குழந்தையின் மனசில் ஒரு விரிசலை ஏற்படுத்தி விடலாம். தவிர, உங்கள் புது துணைக்கும் குழந்தைக்கும் இடையேயான உறவில் ஒரு அழுத்தமான கீறல் விழுந்துவிடலாம். மறுமணம் செய்து கொள்வதாக நீங்கள் ஏற்கெனவே தீர்மானித்து விட்டிருந்தால் அதன் பிறகு உங்கள் குழந்தையிடம் நீங்கள் மறுமணம் செய்து கொள்ள பர்மிஷன் கேட்காதீர்கள். உங்கள் விருப்பத்தை குழந்தை மறுத்து நீங்கள் அதை மீறி திருமணம் செய்தால், குழந்தை பாதுகாப்பில்லாத நிலையில் ஃபீல் செய்யலாம்! வாசகி ஒருவர் நம் குமுதம் சிநேகிதிக்கு உருக்கமாக ஒரு நீண்ட கடிதத்தை எழுதி இருந்தார். அதில் குருவிக்கூடு போல் இருந்த அவரது அழகான குடும்பம் சிதறிப் போனதற்கான காரணத்தை கண்ணீருடன் குறிப்பிட்டிருந்தார். அந்தக் கடிதத்தின் சுருக்கம் இதுதான். ``நான், என் கணவர், இரண்டு மகள்கள், எனது நாத்தனார், அவருடைய மகன்கள் என கூட்டுக்குடும்பமாக மிகமிக சந்தோஷமாக வாழ்ந்து வந்தோம். என் முதல் பெண்ணை என் நாத்தனாரின் மூத்த பையனுக்கே திருமணம் செய்து வைத்தோம். என்னுடைய இரண்டாவது மகள் எங்கள் வீட்டின் குட்டி தேவதை. அழகு, அறிவு, குணம் என்று அவளுக்கு எதிலும் குறை வைக்கவில்லை ஆண்டவன். ஆனால் அவள் 17 வயது வரையிலும் பூப்பெய்தவே இல்லை. டாக்டரிடம் காண்பித்ததில், என் மகளுக்கு கருப்பை வளர்ச்சி அடையவில்லை என்று கூறிவிட்டார். இதற்குப் பிறகு நடந்ததுதான் கொடுமையிலும் கொடுமை. இந்த விஷயத்தைத் தெரிந்து கொண்ட என் கணவரின் நண்பரொருவர் (வயது 55), `உங்கள் பெண்ணை இனி யார் திருமணம் செய்து கொள்ளப் போகிறார்கள்? பேசாமல் எனக்குப் பண்ணிக் கொடுத்துடுங்களேன்' என்றார். இந்தக் கொடுமையைப் பார்க்க சகிக்காத என் நாத்தனார், அவருடைய இரண்டாவது மகனுக்கு என் மகளை திருமணம் செய்து வைத்து விட்டார். மகளின் திருமணக் கோலத்தைப் பார்த்த சந்தோஷத்தில் என் கணவரும் கண்ணை மூடிவிட்டார். என் மருமகன் சும்மா சொல்லக்கூடாது. சாட்சாத் தெய்வக் குழந்தைங்க. என் மகளை, வயதுக்கு வராத குறையைக் கூட பெரிதுபடுத்தாமல் அவள் மீது பாசத்தைப் பொழிந்து வந்தான். இப்படியே 15 வருடங்கள் ஓடிவிட்டன. தன் மீது இப்படி பாசத்தைப் பொழியும் கணவனுக்கு தன்னால் ஒரு குழந்தையைப் பெற்றுத்தர முடியவில்லையே என்று அடிக்கடி புலம்பிக் கொண்டிருப்பாள் என் மகள். பாவி மகள் என்ன நினைத்தாளோ ஒரு நாள் மண்ணெண்ணெயை ஊற்றி தீ வைத்துக் கொண்டாள். தடுக்கப் போன மருமகனும் தீயில் சிக்கி இறந்துவிட்டார். கருகிப்போன என் தங்கங்களை நினைத்து வாழ்க்கை வெறுத்துப்போனது எனக்கு. இவ்வளவு காலம் கழித்து இப்போது, என் பெரிய மகள் வீட்டில் வேலை செய்யும் ஒரு பெண்ணும் (வயது 28) இதுவரை பூப்பெய்தவில்லை என்று கேள்விப்பட்டேன். உடனே என் சின்ன மகள் ஞாபகம் வந்துவிட்டது! இப்போது என் மனதில் எழுந்திருக்கும் கேள்விக்கு நீங்கள்தான் பதில் சொல்ல வேண்டும். ஒரு பெண் பூப்பெய்தாமல் போவதற்கு என்ன காரணம்? உருக்கமான இந்த வாசகியின் கேள்வியைச் சுமந்தபடி மகப்பேறு மருத்துவர் சாந்தியைச் சந்தித்தோம். பெண்கள் வயதுக்கு வர தாமதமாவதன் காரணத்தையும், சில பெண்கள் வயதுக்கு வராமலேயே போவதற்கான காரணத்தையும் விரிவாகவே பேசினார் டாக்டர் சாந்தி. யார் டாக்டரைப் பார்க்க வேண்டும்? பொதுவாக நம் நாட்டில் பெண்கள் 12 1/2 அல்லது பதின்மூன்று வயதில் பூப்பெய்தி விடுவார்கள். ஆனால் இந்தக் கால குழந்தைகள் அதிக ஊட்டச்சத்து, ஜங்க்ஃபுட் ஆகியவற்றால்9வயதில்கூட பூப்பெய்தி விடுகிறார்கள். 14 வயது வரை பெண்கள் பூப்பெய்தவில்லை என்றால் இதை ஒரு பிரச்னையாக எடுத்துக் கொள்ள அவசியம் இல்லை. அதிலும் 14 வயதில் அவள் வெளித் தோற்றம் அந்த வயதுக்கு ஏற்ப நார்மலாக இருந்தால் பயப்படத் தேவையில்லை. ஆனால் அந்த வயதில் வெறும் 7, 8 வயதுப் பெண்ணுக்குரிய உடல் வளர்ச்சியுடன் இருந்தால் கட்டாயம் டாக்டரைப் பார்க்க வேண்டும். எப்படியாயினும் 17 வயதுக்கு மேலேயும், ஒரு பெண் பூப்பெய்தவில்லை என்றால் சற்று சீரியஸாகத்தான் எடுத்துக் கொள்ள வேண்டும். 17 வயதில் அந்தப் பெண்ணுடைய வெளித்தோற்றம் நார்மலாக இருந்தாலும் கூட தாமதிக்காமல் உடனே டாக்டரைப் பார்த்துவிடுங்கள். பூப்பெய்தாமல் போவதற்கு என்ன காரணம்? ஒருவேளை பெண்களின் யூட்ரஸ், ஓவரீஸ் போன்ற இனப்பெருக்க உறுப்புகள் சரியான வளர்ச்சி அடையாமல் இருந்தால் பெண்கள் வயசுக்கு வராமல் போகலாம்! அல்லது வஜைனாவில் அடைப்பு இருந்தாலும் இப்படி நேரலாம். பெண்களின் பிட்யூட்டரி சுரப்பியில் கட்டி இருந்தாலும் பூப்பெய்துவதில் பிரச்னை வரும். ஓவரியில் கட்டி இருந்தாலும்கூட இந்தப் பிரச்னை வரும். மிக முக்கிய சுரப்பிகளான தைராய்டு, அட்ரினல் சுரப்பிகள் சரியாக வேலை செய்யாவிட்டாலும்கூட பெண்கள் பூப்பெய்த முடியாது. குழந்தை உருவாகும் போது, தாயின் உடலில் இருந்து 23X குரோமோசோம்களும், தந்தையின் உடலில் இருந்து 23X குரோமோ சோம்களும் சேர்ந்து ஒரு பெண்ணின் உடலில் 46XO என்ற எண்ணிக்கையில்தான் குரோமோசோம் இருக்க வேண்டும். ஆனால், இந்த குரோமோசோம்கள் ‘45xo (Intter Sex) என்ற எண்ணிக்கையில் குறைந்து இருந்தாலும் கூட ஒரு பெண்ணால் பூப்பெய்த முடியாது! இதற்கு ட்ரீட்மெண்ட் உள்ளதா? உள்ளது. இதுபோன்ற பிரச்னைகளோடு பெண்கள் வருவது சகஜம்தான். அதனால் பயப்படத் தேவையில்லை. ட்ரீட்மெண்ட் என்று பார்த்தால், ஒருவேளை வஜைனாவில் அடைப்பு இருந்து அதனால் வயதுக்கு வர இயலாமல் போயிருந்தால், அதைச் சரிசெய்ய நவீன மருத்துவத்தில் வழியிருக்கிறது! ஒருவேளை தைராய்டு குறைவாக சுரந்து, அதனால் வயதுக்கு வர முடியாமல் போனாலும் கூட மருத்துவத்தில், சரி செய்ய முடியும். யூட்ரஸில் நீர்க் கட்டிகள் இருந்தாலும் ட்ரீட்மெண்ட் உண்டு. ஆனால் ஒருவேளை அந்தப் பெண்ணுக்கு யூட்ரஸ் சரியாக வளர்ச்சி அடையவில்லை என்றால் மட்டும் அந்தப் பெண்ணுக்கு இது குறித்து ட்ரீட்மெண்ட் தருவது கடினம்! கடிதம் எழுதிய வாசகியின் மகளுக்கும் இந்தப் பிரச்னை இருந்ததால்தான் டாக்டர்களால் அவருக்கு ட்ரீட்மெண்ட் தர முடியவில்லை! அதே போல, குரோமோசோம் எண்ணிக்கையில் மாறுபாடு இருந்தாலும் கூட மருத்துவத்தில் ட்ரீட்மெண்ட் இல்லை. வாசகி தன் கடிதத்தில் குறிப்பிட்டு இருந்த அந்த இன்னொரு பெண்ணின் ரிப்போர்ட்டை படித்துப் பார்த்ததில் அந்தப் பெண்ணுக்கு ஓவரியில் நீர்க்கட்டி இருப்பது தெரிகிறது. அதனால்தான் 28 வயதாகியும் இன்னும் அவர் வயதுக்கு வரவில்லை! இதற்கு மருத்துவத்தில் ட்ரீட்மெண்ட் உண்டு. கவலை வேண்டாம். - ஆ. சாந்தி பொதுவாகக் குழந்தைகள் `பூ மாதிரி' என்போம். ``ஆனால் சமீபகாலமாக அந்தப் பூக்களில் முள் முளைத்தது போல முரட்டுத்தனமாக நடந்து கொள்கிறார்களே, ஏன்?'' என்று மனநல மருத்துவர் சுரேஷ்குமாரிடம் கேட்டோம். இன்றைய காலகட்டத்தில் குழந்தைகள் விஸ்தாரமாக ஓடி விளையாட இடங்கள் உள்ள வீடுகள் குறைந்துபோய், ஃப்ளாட்ஸ் மயமாகிவிட்டது. அதனால் குழந்தைகளின் ஓடியாடும் திறன் முடக்கப்பட்டு கம்ப்யூட்டர், வீடியோ கேம்ஸ் என்று மூழ்கிப் போகிறார்கள். ஓடியாடி விளையாடும் போது மன அழுத்தம் வராது. இதெல்லாம் இல்லாமல் மென்கருவி விளையாட்டால் ஒரு இலக்கு மட்டுமே கண்ணுக்குத் தெரிகிறது. போலீஸ், திருடன் கேம்ஸ் என்றால், திருடனை விரட்டிப்பிடிக்க வேண்டும். கராத்தே, குங்-பூ விளையாட்டென்றால், ஒருவர் மற்றவரைத் தாக்கி வெற்றி பெற்றால் மட்டுமே பாய்ண்டுகள் கிடைக்கும். இப்படிப்பட்ட கம்ப்யூட்டர் கேம்ஸை விளையாடும்போது, நம் பிள்ளைகளின் விளையாடும் திறன் கட்டுப்படுத்தப்படுகிறது. இப்படி வீட்டின் நான்கு சுவர்க்குள்ளேயே இருக்கும் போது மன அழுத்தம் அதிகமாகி மனசுக்குள் இருக்கும் மற்றொரு ஸ்விட்ச் ஆன் ஆகிறது. அப்போது பிடிவாத குணம் அதிகமாகிறது. நார்மலாகவே குழந்தைகளுக்கு பிடிவாத குணம் இருக்கத்தானே செய்கிறது. இவ்வளவு ஏன்... பள்ளிக்கூடங்களில் கூட நல்லா படிக்கும் பிள்ளைகளைத் தட்டிக் கொடுக்கும் ஆசிரியர்கள் படிப்பில் பின்தங்கியிருக்கும் குழந்தைகளை நல்லா படிக்கும் பிள்ளைகளோடு ஒப்பிட்டு மட்டம் தட்டுகிறார்கள். அப்போது குழந்தைகளிடம் தாழ்வு மனப்பான்மை உருவாகி, அது பொறாமையாக வளர்ந்து கடைசியில் மனசுக்குள் இயல்பாகவே வயலன்ஸ் வந்துவிடுகிறது. ஸ்கூல் விட்டு வீடு வந்தால் டி.வி. டி.வி.டி தான். டி.வி.யை ஆன் செய்தவுடன் சீரியல் எனும் சித்ரவதை ஆரம்பமாகிறது. சித்ரவதையில் சிறுவர்களும் சிக்கிக் கொள்கிறார்கள். சீரியலிலும் சினிமாவிலும் ஹீரோவின் குடும்பம் வில்லனை ஏதோ ஒரு காரணத்திற்காக பழிவாங்கும் காட்சிகள் அமைகிறது. இது போன்று தொடர்ச்சியாகப் பார்க்கும் போது, குழந்தைகளிடம் முரட்டுத்தனம் அதிகமாகிறது. சீரியலும் சினிமாவும்தான் இப்படி என்றால், விளம்பரங்களும் இப்படித்தான் இருக்கின்றன. அது ஒரு வாஷிங் பவுடர் விளம்பரம்... ஸ்கூல் விட்டு வரும் ஒரு குழந்தை தவறி கீழே சேற்றில் விழுந்து விடுகிறது. உடனே அக்குழந்தையின் அண்ணன் அந்த சேற்றை அடித்து என் ``தங்கச்சிய அடிப்பியா? அடிப்பியா?'' என்று மிரட்டுவான். பிறகு ``சாரி சொல்லிடுச்சு'' என்பான் அக்குழந்தை அழுகையை நிறுத்தும். நமக்கு ஒருவர் தீங்கு செய்யும் போது தாக்கலாம், என்பதுடன் எதிர்க்கும் குணத்தையும் உருவாக்குகிறதே. வேடிக்கையாக இருந்தாலும், இந்த விஷயம் குழந்தைகளின் மனநிலையை இது எதிர் திசையில் திருப்பி விடும். எனவே குழந்தைகளுக்கு எது நல்லது? எது கெட்டது? என்று பெற்றோர்கள் உணர்த்த வேண்டும். எல்லா விஷயத்திலும் வயலண்ட் இருக்கக்கூடாது என்றும், எதிர்க்கும் எண்ணம் கூடாது என்றும் புரிய வைக்க வேண்டும். ே குழந்தை பிறந்த மூன்று மாதத்தில் தலை நிற்கிறதா,5மாதத்தில் குப்புத்துக் கொள்கிறதா, 6,7 மாதங்களில் தவழ்கிறதா, 10,12 மாதங்களில் நடக்க ஆரம்பிக்கிறதா என்றெல்லாம் தொடர்ந்து கண்காணித்துக் கொண்டிருக்க வேண்டும். ே மேற்சொன்னவைகள் சில நாட்கள் வேண்டுமானால் தள்ளிப் போகலாம், சில மாதங்கள் எல்லாம் தள்ளிப்போனால் உடனே குழந்தை நிபுணரிடம் ஆலோசனை கேளுங்கள். ே பிறந்த குழந்தைக்கு முதல் ஒரு வருடம் மிக மிக முக்கியமானது. ஹைஃபீவர், மஞ்சள் காமாலை, ஃபிட்ஸ் வராமல் பார்த்துக் கொள்ளுங்கள். தேவிர்க்க முடியாமல் அப்படி ஹைஃபீவர், மஞ்சள் காமாலை, ஃபிட்ஸ் போன்றவை வந்துவிட்டால், அந்தக் குழந்தைகளை வெகு கவனமாகப் பார்த்துக் கொள்ளுங்கள்; அதன் வளர்ச்சியில் முழு அக்கறை காட்டுங்கள். ே உங்கள் குழந்தைக்கு ஒரு வயது ஆகிவிட்டதா? மென்மையாக பல்துலக்கும் வழக்கத்தை பழக்கப்படுத்துங்கள். ே குழந்தைகளின் அறிவு வளர்ச்சி, மனவளர்ச்சி இரண்டுமே அவர்கள் வயதிற்கேற்றவாறுதான் இருக்க வேண்டும். தேவையில்லாமல் ஒன்றிரண்டு வயதிலேயே அது, இது என்று சொல்லிக் கொடுத்துத் திணிக்காதீர்கள். ே இரண்டு வயதுவரை குழந்தைகள் எதையுமே தொட்டுத் தடவிப் பார்த்துத் தெரிந்து கொள்வதாக மட்டுமே இருக்கட்டும். தேவையில்லாமல் எழுத்துப் பயிற்சியெல்லாம் கொடுத்துவிடாதீர்கள். ே ப்ளே ஸ்கூலாக இருந்தாலும்கூட சுமார் இரண்டு அல்லது3மணி நேரம் மட்டுமே இருக்குமாறு பார்த்துக் கொள்ளுங்கள். ே உங்கள் குழந்தைக்கு மூன்று வயது ஆகிவிட்டதா? குழந்தைகளிடம் நிறையப் பேசுங்கள். அப்போதுதான் காதுகொடுத்துக் கேட்கும் பழக்கம் குழந்தைக்கு வளரும். அதே போல குழந்தை எந்தப் பொருளைக் கேட்டாலும் உடனே வாங்கிக் கொடுத்துவிடாதீர்கள். சிறிது கால அவகாசத்தில் கொடுங்கள். அப்போதுதான் வாழ்க்கையில் எதுவுமே சுலபமாகக் கிடைக்கும்'' என்கிற எண்ணம் வராது. ே குழந்தையிடமிருந்து நீங்கள் என்னென்ன நல்ல குணங்களை எதிர்பார்க்கிறீர்களோ, அந்தக் குணங்களுடன் நீங்கள் இருக்கிறீர்களா என்பதை முதலில் தெரிந்து கொள்ளுங்கள். அந்த குணநலன்களுக்கு குழந்தைகளுக்கு நீங்கள் முன்னோடியாக இருக்க வேண்டும் என்பதை உணருங்கள். ே டி.வி.யை ஓடவிட்டு குழந்தையை அதற்கு முன் உட்கார வைத்து விடாதீர்கள். ஓடியாடி விளையாடும் குழந்தைகள்தான் பின்னாளில் ஆரோக்கியத்தில் ஜொலிப்பார்கள். ே குழந்தைக்கு அடிக்கடி சளி பிடித்தால் கவனம் ப்ளீஸ்... இல்லையென்றால் இந்த சளி காதை பாதித்துவிடும். ே வாரம் ஒருமுறை குழந்தையின் நகத்தை வெட்டுங்கள். நகம் இருந்தால் அவர்கள் அதைக் கடித்துக் கொண்டே இருப்பார்கள். ே 11லிருந்து 14 வயதுவரை குழந்தைகளின் உடலில் அபார வளர்ச்சியிருக்கும் ஆனால் உடல்வளர்ச்சிக்கேற்ற மூளை முதிர்ச்சி (மெச்சூரிட்டி) இருக்காது. அதனால் ``ஆள்தான் வளர்ந்துருக்கியே தவிர...'' என்கிற ரீதியில் குழந்தையை திட்டிப் பேசாதீர்கள். ே 11லிருந்து 14 வரை ப்ரீ டீனேஜ் என்று சொல்வார்கள். எனவே அவர்களைப் பற்றி அவர்கள் அறிந்துகொள்வதே சிரமமாக இருக்கும். இதில் நீங்கள் வேறு, கண்ணாடி முன்னாடியே நிற்கிறியே... பாத்ரூமில் நுழைந்தால் சீக்கிரம் வரமாட்டேங்கிறியே... ரொம்ப நேரம் ஃபிரெண்ட்ஸ்கிட்ட என்ன பேச்சு?என்கிற குற்றச்சாட்டெல்லாம் வைத்து குழந்தைகளை சங்கடத்துக்குள்ளாகக்காதீர்கள். இந்த வயதில் நீங்கள் எதைச் சொன்னாலும் முரண்டு பிடித்துக் கொண்டே இருப்பார்கள். ே ப்ரீ டீனேஜில் எதையுமே செய்து பார்க்க வேண்டும், பார்த்ததெல்லாம் கற்றுக் கொள்ள வேண்டும் என்கிற பரபரப்பு, ஆவல் குழந்தைகளிடம் இருக்கும். அவர்களின் இந்த ஸ்பீடை கன்ட்ரோல் செய்து, வழிக்குக் கொண்டு வருவது உங்கள் கையில் இருக்கிறது. ே செல்ஃப் கான்ஃபிடன்ஸ், கம்யூனிகேஷன் ஸ்கில்ஸ் போன்றவற்றில் உங்கள் குழந்தை பெஸ்ட்டாக வளர உதவியாக இருங்கள். ே வாசிக்கும் பழக்கம் போன்ற அற்புதமான விஷயம் வேறு எதுவும் இல்லை. மூளையின் செயல்திறனை அதிகப்படுத்தும் இந்த விஷயம் உங்கள் குழந்தைக்கு மிகவும் தேவை. ே சில குழந்தைகள் பயந்த சுபாவத்துடனே இருப்பார்கள். அவர்களின் பயத்தைப் போக்கும் மிகப் பெரிய பொறுப்பு உங்களுக்கு இருக்கிறது. ே நேர்மை, பொறுமை, பகிர்தல், பரந்த மனப்பான்மை போன்ற பண்புகளை பாப்பாவுக்குச் சொல்லிக் கொடுங்கள். ே கடைசியாக ஒன்று... உங்கள் குழந்தைக்கு நீங்கள் தரும் சரிவிகித உணவுதான் மேலே சொன்ன எல்லாவற்றையும் சரிப்படுத்த உதவும்! புதுசாகப் பிறந்த குட்டிப் பாப்பாவை குடும்பத்தில் உள்ளவர்கள் எல்லாம் மாற்றி மாற்றிக் கொஞ்சும்போது, ஏற்கெனவே அந்தக் குடும்பத்தில் உள்ள மூத்த குழந்தை, ஏக்கத்தில் சவலைக் குழந்தையாவதும், குட்டிப்பாப்பாவிடம் கொஞ்சம் முரட்டுத் தனமாக நடந்து கொள்வதும் நமக்குத் தெரிந்த விஷயம்தான்! இதை மாற்றி மூத்த குழந்தை, புதுசாகப் பிறந்த பச்சிளம் பாப்பாவிடம் பாசமாக நடந்து கொள்ள வைப்பதெப்படி? ே முதல் குழந்தையுடன் முதலில் இருந்ததைவிட கூடுதலாகவே நேரம் செலவழியுங்கள். ே ``உன் கூட விளையாடத்தான் அம்மா உனக்கு ஒரு புதுப்பாப்பா தரப்போறேன்'' என்று `தனக்காகத்தான் புதுப்பாப்பா வரப்போகிறது' என்று முதல் குழந்தையை நம்ப வையுங்கள். ேபிறக்கப் போகும் குழந்தைக்கு பெட் மற்றும் தேவையான பொருட்களை வாங்க வேண்டுமென்றால்,2மாதத்துக்கு முன்னபாகவே வாங்கி விடுங்கள். அல்லது முதல் குழந்தையே ரொம்பவும் சிறியதாக (2 -3 வயது) இருந்து, அதனுடைய பெட் மற்றும் குழந்தை சாமான்களைத்தான் 2வது குழந்தைக்கும் யூஸ் பண்ணப் போகிறீர்கள் என்றால், குழந்தை பிறப்பதற்கு இரண்டு மாதம் முன்பாகவே மெல்ல மெல்ல முதல் குழந்தையிடம் இருந்து இந்தப் பொருட்களை அப்புறப்படுத்திவிடுங்கள்! இதனால், தன்னுடைய பொருட்களையெல்லாம் குட்டிப்பாப்பாவுக்கு தந்துவிட்டார்கள் என்று முதல் குழந்தை நினைப்பதைத் தடுக்க முடியும். ே ``தம்பி பாப்பாவுக்கு உன் கையால பால் பாட்டில் எடுத்துக் கொடு பார்க்கலாம்'' என்பது போன்று குட்டிப் பாப்பாவுக்கான சிறுசிறு விஷயங்களில் முதல் குழந்தையையும் இணைத்துக் கொள்ளுங்கள். ே உங்கள் கண்காணிப்பில் முதல் குழந்தையின் மடியில் கொஞ்ச நேரம் குட்டிப் பாப்பாவை படுக்க வைப்பதாலும், இரண்டு பொடிசுக்கும் இடையில் ஒரு அட்டாச்மெண்ட்டை ஏற்படுத்த முடியும். குழந்தைகள் உலகத்தில் அம்மாவுக்கு எப்போதுமே தனி இடம் உண்டு. அப்படிப்பட்ட அம்மாவிடம் குழந்தைகள் என்னவெல்லாம் எதிர்பார்க்கிறார்கள் அதற்கு நீங்கள் என்ன செய்யவேண்டும்? ே என்னதான் தலைபோகிற அவசரம் என்றாலும் குழந்தைகள் பேச்சுக்கு உங்கள் இரண்டு காதையும் கொடுங்கள். ே குழந்தைகளின் சின்னச் சின்ன ஆசைகளை முடிந்தவரை நிறைவேற்றப் பாருங்கள். ே அவர்களுடைய ஃப்ரெண்ட்ஸை நல்லபடியாக ட்ரீட் செய்யுங்கள். ே விளையாட்டாகக் கூட அவர்களின் ஃப்ரெண்ட்ஸ் எதிரே, அவர்களை `இவன் தத்தி' என்கிற ரேஞ்சில் மட்டம் தட்டிப் பேசாதீர்கள். ே உங்கள் பிள்ளை படிப்பில் வீக்காகவும், ஸ்போர்ட்ஸ் போன்ற ஏதோவொரு எக்ஸ்ட்ரா ஆக்ட்விட்டீஸில் ஸ்ட்ராங்காகவும் இருந்தால், அந்தத் துறையில் அவர்களை உற்சாகப்படுத்துங்கள். ே உங்கள் குழந்தை இருட்டுக்கு பயந்தாலும் சரி... கிளாஸ் டீச்சருக்கு பயந்தாலும் சரி... உடனே அவர்களின் பயத்தைத் தெளிய வையுங்கள். ே ``நீ தான்டா எனக்கு முக்கியம்'' எனபதை உங்கள் செயல்களின் மூலம் முடிந்த போதெல்லாம் உணர்த்துங்கள். ே அம்மாவிடம் எந்த பிரச்னையானாலும் பேசலாம். எல்லா விஷயங்களையும் ஷேர் பண்ணலாம் என்கிற நம்பிக்கையை எல்லாக் குழந்தைகளும் எதிர்பார்க்கிறார்கள். ே நம் அம்மா வேலை செய்யும் ஆபீஸை பார்க்க வேண்டுமென்பது நிறைய குழந்தைகளின் எதிர்பார்ப்பு. ே குழந்தைகள் ஹோம்வொர்க் செய்யும்போது முடிந்தவரை அவர்களுடன் இருங்கள். ே எல்லாக் குழந்தைகளுக்குமே, அவர்களுடைய அம்மாதான் `மிஸ். இண்டியா', `மிஸ்.யூனிவர்ஸ்' எல்லாமே. அதனால் குழந்தைகள் படிக்கும் ஸ்கூலுக்குப் போகும் போது கவனத்துடன் `நீட்'டாக டிரஸ் செய்து கொண்டு போங்கள். குழந்தைகளுக்கான சினிமா மட்டும் அல்ல; குழந்தை களுக்கான எந்த விஷயமுமே இந்தியாவில் அவர்களுக்கு அளிக்கப்படுவதில்லை. ஒரு கால் நூற்றாண்டுக்கு முன்பு கூட குழந்தைகளுக்குக் கதைகள் சொல்ல தாத்தா பாட்டி என்று வீட்டில் ஆட்கள் இருந்தார்கள். இந்தக் கதைகள் அவர்களின் மன நலனையும், மன ஆரோக்கியத்தையும் வளர்த்தன. குழந்தைகள் எதிர்கொள்ளும் மிகப் பெரிய பிரச்னை, காலம். அவர்களுக்குக் கிடைக்கும் அபரிமிதமான நேரத்தை என்ன செய்வது? இது குழந்தைகளுக்கும் புரிவதில்லை. துரதிர்ஷ்டவசமாக, குழந்தைகளை நல்ல முறையில் வளர்க்க வேண்டிய பொறுப்பில் உள்ள பெற்றோருக்கும் புரியவில்லை. ஆனால் நம்முடைய தாத்தா பாட்டிகளுக்குப் புரிந்திருந்தது. அதனால்தான் அப்போது அவர்கள் குழந்தைகளுக்கு ஏராளமான கதைகளைச் சொன்னார்கள். இப்போது காலமும் சூழலும் மாறிவிட்டன. தாத்தா பாட்டிகளை முதியோர் இல்லத்துக்கு அனுப்பிவிட்டோம். குழந்தைகளைக் காப்பகங்களுக்கு அனுப்பிவிட்டு தாய் தந்தை இருவருமே அலுவலகம் செல்கிறார்கள். தங்கள் குழந்தைகளின் எதிர்கால முன்னேற்றத்துக்காக அதாவது, பணம் சம்பாதிப்பதற்காக - அக்குழந்தை தாயின் கருவில் இருக்கும் போதே நல்ல உயர்தர பள்ளிகளில் `முன்பதிவு' செய்துவிடும் பெற்றோர், அக்குழந்தைகளின் மனநலன் பற்றி அக்கறையே எடுத்துக் கொள்வதில்லை. இத்தகைய பெற்றோர்தான் அதே பள்ளிகளில் தங்கள் குழந்தைகள் `கல்யாணம்தான் கட்டிக் கிட்டு ஓடிப் போலாமா, இல்லே ஓடிப் போயி கல்யாணம்தான் கட்டிக்கலாமா?' என்று இலக்கிய நயம் பொருந்திய பாடலைப் பாடி, இடுப்பை `அசைத்து' தங்கள் குழந்தைகள் நடனம் ஆடும் போது கைதட்டி ரசிக்கிறார்கள். குழந்தைகள் நல்லபடியாக வளர்க்கப் பட்டால் மட்டுமே குற்றங்கள் இல்லாத சமூகத்தை நம்மால் உருவாக்க முடியும். அதற்கு இப்போதைய தமிழ் சினிமா எவ்விதத்திலும் உதவுவதாக இல்லை. வயது வந்தவர்கள் மட்டுமே பார்க்க வேண்டிய படங்களைத் தமிழ்நாட்டின் எல்லா விடுகளின் வரவேற்பறையிலும் தாத்தா பாட்டியிலிருந்து பேரன் பேத்தி வரை பார்த்துக் களிக்கிறார்கள். சிம்புவும் நயன்தாராவும் ஏன் பிரிந்தார்கள், சிம்புவும் அவருடைய முன்னாள் காதலியும் கடைசியாகப் பிரிந்த போது என்ன பேசிக் கொண்டார்கள் என்பதைப் பதிவு செய்யப் பட்ட ஒலி நாடாவில் கேட்காத மாணவ மாணவியை நான் இன்னும் சந்திக்கவில்லை. இதற்கெல்லாம் அடிப்படையான காரணம், குழந்தைகளுக்கான சினிமாவை நாம் உருவாக்கவில்லை. ஆனால் உலக மொழிகளில் நூற்றுக் கணக்கான எண்ணிக்கையில் குழந்தைகளுக்கான சினிமா உருவாக்கப் பட்டு வருகின்றன. அவற்றில் சில படங்களைப் பற்றிப் பார்ப்போம். E.T (அல்லது எக்ஸ்ட்ரா டெரஸ்ட்ரியல்): புகழ் பெற்ற ஹாலிவுட் இயக்குனர் ஸ்டீவன் ஸ்பீல்பர்க் இயக்கிய படம். பூமியிலுள்ள தாவரங்கைளப் பற்றி ஆய்வு செய்வதற்காக வேற்றுக் கிரகத்தைச் சேர்ந்த சில உருவங்கள் பூமிக்கு வருகின்றன. அப்போது வேற்றுக் கிரகவாசி ஒன்று அவர்களிடமிருந்து பிரிந்து விடுகிறது. இந்த வேற்றுக் கிரகவாசியை (ஈ.டி.) எலியட் என்ற சிறுவன் சந்திக்கிறான். நண்பர்களும் விளையாட்டும் இல்லாத அவனுக்கு ஈ.டி. நெருங்கிய நண்பனாகி விடுகிறது. ஈ.டி.யைத் தன் வீட்டுக்கு அழைத்து வந்து தன் தங்கைக்கும் அறிமுகப் படுத்தி வைக்கிறான். மாடியில் ஏதேதோ வினோதமான சத்தமெல்லாம் கேட்கிறதே என்று விசாரிக்கும் தன் அம்மாவிடமிருந்து ஈ.டி.யை மறைத்து வைக்கிறார்கள் இருவரும். ஏதோ ஒரு வேற்றுக் கிரக மொழி பேசும் ஈடிக்கு இருவரும் ஆங்கிலம் சொல்லித் தருகிறார்கள். இதற்கிடையில் ஈடி பற்றித் தெரிந்து கொண்ட அரசாங்கம் ஈடியைக் கைப்பற்ற முயற்சி செய்கிறது. அவர்களிடமிருந்து ஈடியைக் காப்பாற்றத் தன் சகோதரன் மைக்கேலுடன் திட்டமிடுகிறான் எலியட். ஈடியை அழைத்துக் கொண்டு சைக்கிளில் தப்புகிறது சிறுவர் கூட்டம். ஈடியை ஒரு காட்டுக்கு அழைத்துச் சென்றுவிட்டால் ஈடியின் சகாக்கள் விண்வெளிக் கப்பலில் வந்து அதை மீட்டுக் கொண்டு விடுவார்கள். போலீஸ், சிறுவர்களை நெருங்கி விடுகிறது. அப்போது பூலோகத்து மனிதர்களிடம் இல்லாத சக்தியைப் பயன்படுத்தி அப்படியே அந்தச் சிறுவர்களை அந்தரத்தில் பறக்கச் செய்து காட்டுக்குச் சென்று தன் கிரகத்துக்குத் தப்பிவிடுகிறது ஈடி. ஒரு சிறிதும் அலுப்புத் தட்டாத, படு விறுவிறுப்பான ஈடி வெறும் சாகசக் கதையாக மட்டுமில்லாமல் எல்லா உயிர்களையும் நேசிக்க வேண்டும் என்ற அருமையான செய்தியையும் உள்ளடக்கி இருக்கிறது. வால்ட் டிஸ்னி நிறுவனத்தால் உருவாக்கப்பட்ட `தி லயன் கிங்' என்ற கார்ட்டூன் படம் உலக அளவில் சிறுவர்களால் ரசிக்கப்பட்டது. இசை மற்றும் பாடல்களுக்காகவும் சிலாகிக்கப்பட்ட இந்த படத்தின் மூலம், ஷேக்ஸ்பியர் எழுதிய ஹேம்லட் நாடகம். இதுவரை வந்த கார்ட்டூன் படங்களிலேயே மிக அதிக வசூலைக் கொடுத்திருக்கும் படம் இது. தசாவதாரத்தில் நாம் பார்த்த கேயாஸ் தியரி தான் இந்தப் படத்தின் அடிப்படை. இந்த உலகில் படைக்கப்பட்டுள்ள புழு பூச்சியிலிருந்து மான்கள் வரை எல்லாவற்றுக்குமே இந்தப் பிரபஞ்ச இயக்கத்தில் ஒரு பங்கு இருக்கிறது என்பது தான் கேயாஸ் தியரி. இதில் வரும் சிங்க அரசன் இதைத் தனதுமகனுக்குச் சொல்கிறான். உடனே மகன் கேட்கிறான். ``ஆனால் தந்தையே, நாம் அந்த மான்களை அடித்துத் தின்று விடுகிறோமே?'' ``ஆம்; மான்களை அடித்துத் தின்னும் நாம் வயதாகி இறந்து இந்த மண்ணோடு மண்ணாக மக்கிப் புற்களாக முளைக்கிறோம். அந்தப் புல்தான் மான்களின் உணவாகிறது.'' வால்ட் டிஸ்னி நிறுவனத்தின் மற்றொரு சிறுவர் படம் `அலாவுதீன்.' நமக்கெல்லாம் தெரிந்த `அலாவுதீனும் அற்புத விளக்கும்' என்ற அரபிக் கதை. அக்ரபா என்ற நாட்டில் ஜாஸ்மின் என்ற இளவரசி வாழ்கிறாள். வெறும் பதவிக்காகவும், அந்தஸ்துக்காகவும் வேறோர் அரசனுக்கு மனைவியாக ஆவதை வெறுக்கும் ஜாஸ்மின், உண்மையான அன்பும், காதலும் உள்ளவனையே மணம் செய்து கொள்வதென்று முடிவு செய்கிறாள். அரண்மனையிலிருந்து தப்பி வெளியே வரும் ஜாஸ்மின் அலாவுதீனைச் சந்திக்கிறாள். அவர்கள் இருவரையும் கண்டுபிடித்து விடும் ஜாஃபர் என்ற அமைச்சன் அலாவுதீனைக் கைது செய்கிறான். அரசனைக் கொன்றுவிட்டு ஜாஸ்மினைத் திருமணம் செய்து இதற்கிடையில் அலாவுதீனுக்கு ஒரு அற்புத விளக்கும் கிடைக்கிறது. அதைத் தேய்க்கும் போது ஒரு பூதம் வருகிறது. அவனுடைய மூன்று ஆசைகளை நிறைவேற்றி வைப்பதாகக் கூறுகிறது பூதம். அப்படி நிறைவேற்றி வைத்தால் பூதத்துக்கு விடுதலை அளித்து விடுவதாக வாக்களிக்கிறான் அலாவுதீன். முதல் ஆசை, தான் ஒரு இளவரசனாகி ஜாஸ்மினை மணக்க வேண்டும். இளவரசனாகி சுல்தானின் அரண்மனைக்கு வரும்போது அவனைச் சிறை செய்து மலை உச்சியிலிருந்து கடலில் தள்ளி விடுகிறான் அமைச்சன். அப்போது அலாவுதீனின் கை ஏதேச்சையாக விளக்கில் பட்டு அவன் முன்னே தோன்றும் பூதம் அவனைக் காப்பாற்றி விடுகிறது. மூன்றாவது ஆசையையும் பூதம் நிறைவேற்றி வைக்கும்போது அலாவுதீன் தான் வாக்களித்தபடி பூதத்துக்கு விடுதலை அளிக்காமல் ஏமாற்றி விடுகிறான். அப்போது அந்த அற்புத விளக்கை அலாவுதீனிடமிருந்து திருடி விடும் ஜாஃபர் அதன் மூலம் பூதத்தைத் தனது அடிமையாக்கி சுல்தானையும் மற்றவர்களையும் சிறை வைக்கிறான். கடைசியில் அலாவுதீன் வென்று சுல்தானாகி, பூதத்துக்கு விடுதலை அளிப்பதாக முடிகிறது கதை. A Little Princes: ஒரு அற்புதமான படம்: சாரா என்பவள் ஒரு பிரிட்டிஷ் ராணுவ அதிகாரியின் மகள். அவள் பிறக்கும் போதே அவளுடைய அம்மா இறந்துவிடுகிறார். சாரா இந்தியாவில் வளர்கிறாள். முதலாம் உலகப் போர் நடக்கும் கால கட்டம் அது. சாராவின் தந்தை போருக்குச் செல்வதால் சாரா நியூயார்க் நகரில் ஒரு குழந்தைகள் பள்ளியில் சேர்க்கப்படுகிறாள். மிகவும் கெடுபிடியான அந்தப் பள்ளிக்கூடமும், ஹாஸ்டலும் சாராவுக்கு ஒரு சிறையைப் போல் இருக்கின்றன. இதற்கிடையில் அவள் தந்தை போரில் இறந்துவிட்டதாகத் தகவல் வருகிறது. குடும்பச் சொத்துக்கள் அனைத்தும் அரசாங்கத்தின் வசம் சென்றுவிடுவதால் சாரா இந்தியா திரும்பி ஒரு வேலைக்காரியாக வாழ நேர்கிறது. ராமனின் கதையும் சீதையின் கதையும் அவளுக்கு மிகப் பெரிய உந்துசக்தியைக் கொடுக்கின்றன. எவ்வளவு பெரிய துன்பம் நேர்ந்தாலும் ஒரு பெண் தனது சுய கௌரவத்தையும், வாழ்வின் மீதான நம்பிக்கையையும் இழக்கக் கூடாது என்று அந்தக் கதையின் மூலம் தெரிந்து கொள்கிறாள் சாரா. இந்தப் படத்தின் முக்கியமான அம்சம் என்னவென்றால், எல்லா வசதிகளும் நிறைந்த நியூயார்க் போன்ற ஒரு அமெரிக்க நகரிலுள்ள பள்ளியில் படித்தபோது கிடைக்காத சந்தோஷத்தை சாரா இந்தியாவில் ஒரு வேலைக்காரியாக வாழும்போது அனுபவிக்கிறாள் என்பதுதான். ஹாரி பாட்டரை எழுதிய ஜே.கே. ரௌலிங் உலகம் முழுவதும் பிரபலமான சிறுவர் எழுத்தாளராக இருக்கலாம். ஆனால் அவரைவிடத் தேர்ந்த ஒரு குழந்தை எழுத்தாளராகக் கருதப்படுபவர் ரொவால்ட் டால் (Roald Dahl). இவரது சிறுவர் படங்களைப் பார்ப்பதே ஒரு தனி அனுபவமாக இருக்கும். இவர் அளவுக்கு விறுவிறுப்பாகக் கதை சொல்பவர்களை என் அனுபவத்தில் நான் கண்டதில்லை. தமிழில் சுஜாதாவைச் சொல்லலாம். டாலின் பல குழந்தைக் கதைகள் சினிமாவாக எடுக்கப்பட்டிருக்கின்றன. The Witches என்று ஒரு படம். சிறுவன் ல்யூக் விடுமுறையைக் கழிக்க ஊருக்குப் போகிறான். அங்கே சூன்யக்காரிகளைப் பற்றி எச்சரித்து வைக்கிறாள் அவனுடைய பாட்டி. சூன்யகாரிகளுக்குக் குழந்தைகளைப் பிடிக்காது. ஆனாலும் சூன்யக்காரிகளை எளிதில் அடையாளம் கண்டுபிடித்துவிடலாம். அவர்களுக்குக் கால்கள் தரையில் பாவாது. ஊரைச் சுற்றிப் பார்க்கக் கிளம்புகிறான் ல்யூக். ஒரு இடத்தில் ஒரு பெரிய அரங்கத்தில் பலரும் கூடிப் பேசுவதைப் பார்க்கிறான். குழந்தைகள் மீதான கொடுமையை நிறுத்தக்கோரும் சங்கத்தினரின் கூட்டம் அது. ஆனால் கடைசியில்தான் தெரிகிறது அவர்கள் அத்தனை பேரும் சூன்யக்காரர்கள் என்று. சாக்லேட்டில் ஏதோ ஒரு பொடியைத் தடவி அதைக் குழந்தைகளிடம் கொடுத்து எல்லாக் குழந்தைகளையும் எலிகளாக மாற்றிவிடுவதுதான் அவர்களின் திட்டம். இதைத் தெரிந்துகொண்டு வெளியேறும்போது ல்யூக் அவர்களிடம் மாட்டிக்கொள்கிறான். ல்யூக் எலியாக மாறுகிறான். கடைசியில் அவன் எப்படி மீண்டும் சிறுவனாக மாறி, மற்ற சிறுவர்களையும் சூன்யக்காரர்களிடம் இருந்து தப்பிக்கச் செய்கிறான் என்பதே கதை. டாலின் கதையில் வந்த மற்றொரு சுவாசியமான படம், Willy Wonka and the Chocolate Factory வில்லி வோங்கா என்பவர் ஒரு புகழ்பெற்ற சாக்லேட் நிறுவன அதிபர். அவர் குழந்தைகளுக்காக ஒரு பரிசை அறிவிக்கிறார். ஏதாவது ஐந்து பாக்கெட்டுகளில் ஐந்து தங்க டிக்கெட்டுகள் வைக்கப்படும். அந்த டிக்கெட்டுகளைக் கிடைக்கப்பெற்ற அதிர்ஷ்டசாலிகளுக்கு வோங்கா சாக்லேட் தொழிற்சாலை சுற்றிக் காண்பிக்கப்படும். இதுவரை அந்தத் தொழிற்சாலையில் வெளியாட்கள் யாருமே நுழைந்ததில்லை என்பதே அதன் விசேஷம். நான்கு டிக்கெட்டுகள் நான்கு பணக்காரச் சிறுவர்களுக்கும், கடைசி டிக்கெட் சார்லி என்ற ஏழைச் சிறுவனுக்கும் கிடைக்கிறது. ஆனால் அந்தத் தொழிற்சாலையைச் சுற்றிப் பார்க்க வேண்டுமானால் அதற்கு ஏகப்பட்ட கட்டுப்பாடுகளும், விதிமுறைகளும் உண்டு. உதாரணமாக, அங்கே இருக்கும் சாக்லேட்டுகளை எடுத்துத் தின்னக்கூடாது. இவ்விதிகளை அந்த நான்கு சிறுவர்களும் மீறி விடுகிறார்கள். சார்லி மட்டுமே பொறுமையாக இருக்கிறான். ``உண்மையான போட்டி என்பது அந்தத் தங்க டிக்கெட்டை வென்றது இல்லை; இப்போது தொழிற்சாலைக்குள் நடந்ததே அது. பொறுமை, நேர்மை, பேராசை கொள்ளாதிருத்தல் போன்ற நற்பண்புகளைக் கொண்ட ஒரு சிறுவனை எனது வாரிசாகத் தேடிக் கொண்டிருந்தேன்; நீதான் அவன்'' என்று கூறும் வோங்கா அந்தத் தொழிற்சாலையையே சார்லிக்குப் பரிசளிக்கிறார். மேலே குறிப்பிடப்பட்டுள்ள சிறுவர் படங்களெல்லாம் குழந்தைகள் மட்டுமின்றி பெரியவர்களும் பார்த்து இன்புறத்தக்கவை என்பது எனது சொந்த அனுபவம் Permalink pradeebala - November 25, 2008 - 20:08 Permalink jayasri - November 25, 2008 - 20:34 very very nice and useful informations am havinga5 month old baby this is vry nice thanks for sharing and sorry for not typing in tamil...my baby is crying Permalink jayalakshimi_s - November 25, 2008 - 22:39 ஹாய் பிரதீபாலா, எப்ப்டி இருகிஙக? உண்மையிலேயே உஙகளுக்க்கு ரொம்ப் பொறுமை அதிகமா?இவ்வள்வு அழகா டைப் பண்ணியிருகிஙக.எல்லோருக்கும் ரொம்ம்ப பயனுள்ள்தாக இருக்கிற்து பா. ரொம்பா ரொம்பா நன்றி பா Permalink santho - November 26, 2008 - 00:47 பிரதீபாலா அசத்திடீங்க..எனக்கு படிச்சு முடிக்கவே 1/2 மணி நேரம் ஆச்சுபா..தான் பெற்ற இன்பம் பெருக இவ்வையகமும் என்று என்னைப்போன்ற படிக்க முடியாத ஆனால் அவசியம் படிக்க வேண்டிய கட்டுரைய தொகுத்து கொடுத்திருக்கீங்க..வாழ்த்துக்கள்..நன்றிகள்.. Permalink arunkavi - November 26, 2008 - 01:43 உண்மையில் ரொம்ப யூஸ் புல்லாக இருக்கிறது.. Permalink pradeebala - November 26, 2008 - 02:08 ஹாய் ஜெயஸ்ரீ நலமா?ரொம்ப சந்தோசம் உங்களுக்கு இந்த கட்டுரை பயனுள்ளதாக இருந்தது அறிந்து மகிழ்ச்சி.உங்க குழந்தை பெயர் என்ன? ஹாய் ஜெயா நான் நலமே. நீங்க?எனக்கும் பொறுமைக்கும் ரொம்ப தூரம்ப்பா.இது நான் காப்பி பன்னி பேஸ்ட் பன்னியது(அச்சச்சோ உண்மைய சொல்லிட்டனே நீங்க நான் ஏதோ ரொம்ப கஷ்டப்பட்டு டைப் பன்னியதாக நினைத்திருப்பீர்கள்)உங்களுக்கு பயனுள்ளதாக இருந்தது அறிந்து மகிழ்ச்சி. ஹாய் சந்தோ நலமா?நீங்க சொன்னதை போல எண்ணி தான் இதை பதிவு செய்தேன்.நீங்க பயன் பெற்றால் எனக்கு மகிழ்ச்சியே. ஹாய் அருண்கவி நலமா?உங்களுக்கு பயனுள்ளதாக இருந்தது அறிந்து மகிழ்ச்சி கொண்டேன் Permalink jayasri - November 26, 2008 - 02:23 என் குழந்தையின் பெயர் ஸ்ரீஹிதா...நாங்கள் பாஸ்டனில்,குவின்சியில் வசிக்கின்றோம்...நீங்கள் எங்கு வசிக்கின்றீர்கள் Permalink இலா - November 26, 2008 - 02:53 குயின்ஸியில் எங்க இருக்கீங்க.. எந்த அபார்ட்மென்ட்.. நான் நிப்பான்செட் லேண்டிங் அபார்ட்மென்டில் இருக்கிறேன். நார்த் குயின்சி டிரெயின் ஸ்டேஷன்க்கு பக்கத்தில்... Permalink thalika - November 26, 2008 - 09:57 இன்னும் முழுக்க படிக்கலை ஆனால் ஆச்சரியத்தில் பதில் போட வந்து விட்டேன் இதை எத்தனை நேரமா டைப் பன்னினீங்க??உபயோகமா இருக்கும்னு மறக்காம அலுப்பில்லாம டைப் பன்னின பாருங்க..அரும...நன்றி தீப்ஸ் Permalink இலா - November 26, 2008 - 22:14 ப்ரதீபா!!! சூப்பர் போங்க.. நேத்தே போடனும்ன்னு நினச்சேன் முழுதும் படித்ததும் சொல்கிறேன்.. அருமை அருமை...


source: fineweb

text: சந்தர்ப்ப சூழ்நிலைகளால் திருமணம் செய்ய இயலாதவர்கள் உடல் ரீதியாகக் கெட்டுப் போகிறார்கள். அவர்களுக்கு மனரீதியான பாதிப்பும் ஏற்படுவதாக ஆய்வு தெரியவந்துள்ளது திருமணத்தின் அவசியம் மனித வாழ்க்கையில் திருமணம் எந்த அளவிற்கு அவசியம் என்று ஆய்வுகள் தெரிவிக்கின்றன. திருமணத்தின் மூலம் உடல் ரீதியாக பல நன்மைகள் ஏற்படுவது போல மனோரீதியாகவும் பல நன்மைகள் விளைவதாக சமீபத்திய ஆய்வு ஒன்று தெரிவித்துள்ளது. WHO-வின் மனநலப் பிரிவு மற்றும் நியூசிலாந்து பல்கலைக்கழகம் இணைந்து கடந்த 10 ஆண்டுகளாக இது தொடர்பான ஆய்வில் ஈடுபட்டது. அதில் 15 நாடுகளைச் சேர்ந்த 34 ஆயிரத்து 500 பேர் ஆய்வுக்கு உட்படுத்தப்பட்டனர். இந்த ஆய்வு முடிவுகள் சமீபத்தில் வெளியிடப்பட்டன. இதில் வெளியான சில முக்கிய தகவல்கள்... பறந்துபோகும் மனச்சோர்வு இளம்பருவத்தினர் இருபாலரிடமும் திருமணத்தைப் பற்றி எதிர்மாறான கருத்துக்களே இருக்கிறது. அதாவது திருமணத்தை கூடுதல் சுமையாகவும், கவலையாக கருதும் எண்ணம் உள்ளது. அதிலும் பெண்களைவிட ஆண்கள் திருமணம் செய்வதற்கு விருப்பக் குறைவுடன் இருக்கிறார்கள். அதிக மனச்சோர்வு அடைகிறார்கள். அதே நேரத்தில் திருமணம் செய்து கொண்டபிறகு பெண்களைவிட ஆண்கள் அதிகமான மனச்சோர்வு, கவலைகளில் இருந்து விடுபடுகிறார்கள் என்று ஆய்வு தெரிவிக்கிறது. திருமணம் செய்து கொள்வதால் மனச்சோர்வு, கவலை மற்றும் மனநல பாதிப்புகள் குறைகிறது. டிஸ்ஆர்டர் பாதிப்புகளும் குறைவாக இருப்பதாக ஆய்வில் தெரியவந்துள்ளது. பெண்கள் அதிகம் கல்வி அறிவு பெற்றிருப்பதால் சோர்வு நிலை குறைவாக இருக்கிறது. சிலரிடம் மட்டும் அதிகமிருக்கிறது. தம்பதிகள் பிரிந்து வாழ்வது, யாரேனும் ஒருவர் இறந்துவிடுவது, விவாகரத்து பெற்றுக் கொள்வது போன்ற காரணங்களால் ஏற்படும் மனநல பாதிப்புகள் அதிகரித்து உள்ளன. குழந்தைக்காக சார்ந்து வாழ்வதில் பெண்கள் அதிகம் பாதிக்கப்படுகிறார்கள்.


source: wikipedia

text: சந்தனம் (Santalum album, Indian sandalwood) என்பது மருத்துவப் பயன்பாடுடைய ஒரு மரமாகும். சந்தனக் கட்டையைச் சந்தனக் கல்லில் தேய்த்து வரும் சாந்தை கோடை வெப்பத்தைத் தணிக்க மார்பில் பூசிக்கொள்வது இந்திய மக்களின் வழக்கம் ஆகும் . இந்திய மரங்களில் மிகவும் விலையுயர்ந்த மரம் சந்தனமரம். இதன் தாயகம் இந்தியா ஆகும். இந்தியாவின் கிழக்குப் பகுதி காடுகளில் மிகுந்து காணப்படுகிறது. இது சுமாரான உயரத்திற்கு வளரும் இயல்பை கொண்டது. சந்தனத்தின் வளர்ந்த மரம் வாசனை நிரம்பியது ஆகும். மரத்தின் வைரம் பாய்ந்த கட்டைப் பகுதி எண்ணெய்ச் சத்து நிரம்பியது. இதிலிருந்து எடுக்கப்படும் ‘அகர்’ என்னும் எண்ணெய் மருத்துவப் பண்புகள் கொண்டவையும், சருமத்திற்கு குளிர்ச்சியளிக்கக் கூடியவையும் ஆகும். சந்தன மர அமைப்பு மரத்தின் வைரம் பாய்ந்த நடுப்பகுதியும், வேர்களும் மிகுந்த மணம் கொண்டவையாகும். சந்தன மரம் 12 முதல் 40 மீட்டர் உயரம் வரை வளரக் கூடியது. சந்தனமரம் தனித்து வளராது. வேறு மரத்திற்கு அருகில்தான் வளரும். மற்ற மரத்தின் வேரிலிருந்து தனக்கு வேண்டிய ஊட்டச் சத்துகளைப் பெற்றுக் கொள்கிறது. மரம் வளர்ந்து மூன்று ஆண்டுகளுக்கு பிறகு பழங்களை தருகிறது. வளரும் இடம் இதன் தாயகம் இந்தியா. சந்தன மரம் உலக விளைச்சலில் 65 சதவீதம் இந்தியாவில், குறிப்பாக கர்நாடகாவில் விளைகிறது. கர்நாடகத்தில் ஒரு குறிப்பிட்ட சுற்றளவு கொண்ட சந்தன மரங்கள் அரசுக்கு சொந்தமானவை. மேலும் சந்தன மரத்தை வெட்டுவது வனத்துறையால் செய்யப்படுகிறது. இலங்கையிலும் பன்னெடுங் காலமாகவே சந்தன மரங்கள் காணப்படுகின்றன. இப்போதும் இலங்கையின் மேல், தென், மத்திய, சப்பிரகமுவா, ஊவா ஆகிய மாகாணங்களில் சில காட்டுப் பகுதிகளில் தானாக வளர்ந்த சந்தன மரங்களைக் காணலாம். தற்காலத்தில் சந்தன மரங்கள் வணிகப் பயிர்களாக வளர்க்கப்படும் திட்டங்கள் ஆங்காங்கே செயற்படுத்தப்படுகின்றன. வெள்ளை சந்தனம் வெள்ளை சந்தன மரம் மரபணு சோதனை மூலம் மட்டுமே கண்டுபிடிக்கப்படக் கூடிய சாதாரண சந்தன மரங்களுள் சிறப்பு வாய்ந்த ஒன்று. பல லட்சம் மரங்களுக்கிடையில் ஒன்று அல்லது இரண்டு மரங்கள் மட்டுமே வளரும். இம்மரத்தில் செய்யப்படக்கூடிய முருகன், சிவன், வேல் முதலான சிலைகள் சிறப்பானவையாகக் கருதப்படுகின்றன. இம்மரத்திற்குப் பல மருத்துவ குணங்களும் உள்ளதை பண்டைய நூல்களில் சித்தர்கள் குறித்துள்ளனர். வெந்சந் தனமரத்தா னல்லறிவு மின்பமெழிற் பொற் செந்திருவருளும் பூமிதத்துண் - மெச்சுஞ் சரும வழகுந் தனிமோ கமுமாம் மிருமுநோ யேகும் பறழ்ந்து - பதார்த்த குணபாடம் - பாடல் (209) காட்சியகம் இதனையும் பார்க்க செஞ்சந்தனம் மேற்கோள்கள் மரங்கள் மூலிகைகள் குறிஞ்சிப் பாட்டில் வரும் மலர்கள் பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்


source: CulturaX

text: அஸோலா: வெண்மைப்புரட்சிக்கு வித்திடும் பச்சைக் கம்மல் | திண்ணை அஸோலா ஆல்கே போலத் தோற்றமளிப்பதென்றாலும் இது மிகப் பழமையானதோர் தாவரவகையான ஃபெர்ன்(Fern) இனத்தைச் சார்ந்ததோர் உயிரினமாகும். வளிமண்டல நைட்ரஜனை மண்ணில் வசப்படுத்தும் உடனுறை உயிரியாக அனபீனாவினை இது தன்னகத்தே கொண்டுள்ளது. இந்த நீர் தாவரம் பாரதம் உட்பட நெல் சாகுபடு செய்யும் பல ஆசிய நாடுகளில் உயிர் உரமாக பயன்படுத்தப்படுகின்றது. அஸோலா தன் உயிர் நிறையை (biomass) 2-3 நாட்களுக்குள் இருமடங்காக்கும் தன்மையுடையது. உயிர் உரமாக பயன்படுத்தப்பட்டுவரும் இத்தாவரத்தை கால்நடை தீவனமாக பயன்படுத்தமுடியும். நிலமற்ற அல்லது நிலம் குறைந்தவர்களாகவுள்ள விவசாயிகள் தாம் வளர்க்கும் கால்நடைகள் மற்றும் கோழிகள் பன்றிகள் ஆகியவற்றிற்கு தீனியாக அஸோலாவினை பயன்படுத்த முடியும். இதற்கு நிலம் தேவையில்லை. செலவு குறைவான முறையில் இதனை தம் கொல்லைப்புறத்திலேயே அவர்கள் வளர்க்கலாம். இதன் மூலம் இரசாயன தீனிக்கு கொடுக்கும் விலையினை வெகுவாக அவர்கள் குறைக்கலாம். அத்துடன் வளமான பால், முட்டை மற்றும் இறைச்சிகளை அவர்கள் பெற முடியும். இத்தொழில்நுட்பத்தினை கன்னியாகுமரி விவேகானந்த கேந்திரத்தின் இயற்கை வள அபிவிருத்தி செயல்திட்ட அமைப்பு உருவாக்கியுள்ளது. கேரளாவில் கால்நடை வளர்ப்போர் மற்றும் பால் விற்பனையாளர் கூட்டுறவு அமைப்புகளிடையே அஸோலாவின் தீவன பயன்பாடு பெரும் வெண்மைப் புரட்சியையே உருவாக்கியுள்ளது. [அஸோலா+அனபீனா] – பரிணாம வரலாறும் உயிரியலும்: அஸோலாவின் உடனுறை உயிரான அனபீனா அஸோலே என்பது நீலப்பசும் பாசி; அதனை சையனோபாக்டாரியம் (blue-green alga or cyanobacterium ) எனவும் விளிப்பர். பூமி எனும் நம் நீலப்பந்தின் புவியியல் வாழ்வில், மனித இனம் தோன்றுவதற்கு பன்னெடுங்காலம் முன்பே நீலப்பசும் பாசிகள் தோன்றிவிட்டன. நம் வளிமண்டலத்தில் இன்றிருக்கும் பிராணவாயு சதவிகிதத்திற்கு நீலப்பசும் பாசிகள். பெரும் பங்களித்துள்ளன. டைனோசார்கள் முதல் இன்றைய மனிதன் வரையான பரிணாம வளர்ச்சி பிராணவாயு கொண்ட வளிமண்டலத்தினாலேயே சாத்தியமாயிற்று. எனவே நீலப்பசும்பாசிகளுக்கும் நமக்குமான உறவு நாம் பரிணமிக்கும் முன்பே தொடங்கிவிட்டது என்று கூட கூறலாம். ஆனால் இவை மிகச்சிறியவை. நுண்ணோக்கிகளாலேயே இவற்றை காணமுடியும். அஸோலா ஃபெர்ன் (Fern) இனத்தை சார்ந்தது. குறைந்தது 30 கோடி வருடங்களுக்கும் முந்தைய பரிணாம வரலாற்றினை கொண்ட இத்தாவரங்களில் இன்று பூமியில் ஏறக்குறைய 10,000 இனவகைகள் (species) உள்ளன. எனினும் ஃபெர்ன்களில் சில இனவகைகளே நீரில் வாழ்பவையாக உள்ளன. அவ்வாறு நீரில் வாழும் ஒரு ஃபெர்ன் குடும்பத்தின் பெயர் அஸோலேஸியே (Azollaceae) என்பதாகும். இக்குடும்பத்தில் உள்ள தாவரவகைகளில் ஆறு உலகெங்கும் பரவியுள்ளன. இவற்றுள் ஆசியாவில் மிகவும் பரவியுள்ளது அஸோலா பின்னாட்டா (Azolla pinnata) என்பதாகும். ஆசியாவிற்கு இயற்கையான தாவரவகை உட்பிரிவு அஸோலா பின்னாட்டா ஆஸியாட்டிக்கா (Azolla pinnata asiatica) என்பதாகும். இதைத்தவிர சில கலப்பின அஸோலா வகைகளும் உள்ளன. அஸோலா 1-5 செமீ நீளம் கொண்டதாகும். அதன் இலைகள் நுண்ணியவையாக 1 -2 மிமீ நீளத்தில், இரு அடுக்குகளில் ஒன்றின் மீது ஒன்று படர்ந்தவையாக இருக்கும். இத்தாவர அமைப்பே ஒரு மைய அச்சினைச் சுற்றி அமைக்கப்பட்டிருக்கும் எனவே அது pinnata எனும் பெயரினைப் பெறுகிறது. இதன் இலைகளின் மேல்பாகங்களின் கீழே இருக்கும் நுண்ணிய அறை போன்ற அமைப்பில் அனபீனா அஸோலே எனும் நீலபசும் பாசி உயிரினம் வாழ்கிறது. இவ்வாறு அஸோலாவுடன் அனபீனா உடனுறைவதால் இரு உயிர்களுமே நன்மை அடைகின்றன. இத்தகைய உடனுறைதல் பரஸ்பர நலனுடைய உடனுறைவு (Mutualism) ஆகும். அனபீனா வாழ அஸோலா ஆதாரமளிக்கிறது. அதே நேரத்தில் அஸோலாவிற்கு அனபீனா நைட்ரஜனை அளிக்கிறது. அஸோலாவினை நுண்ணொக்கியில் காண்கையில் அனபீனா நுண்ணிய தண்டு போன்று இழைகளாகத் தோற்றமளிக்கும். அஸோலாவின் மற்றொரு முக்கிய பண்பு நலன் அதன் உயிர்நிறை (biomass) அதிகரிப்புத்திறன். பொதுவாக வயல்களில் ஹெக்டேருக்கு அதன் எடை 30-80 டன்கள் வரையிலும், அதன் உலர்ந்த எடை 1.5-4.0 டன்கள் வரையிலும், மற்றும் அதிலுள்ள நைட்ரஜன் அளவு 50-150 கிலோகிராம் வரையிலுமாகக் கண்டறியப்பட்டுள்ளது. கால்நடை தீவனப் பிரச்சனைகள்: கால்நடை தீவனப் பிரச்சனைகள் கடுமையாககி வருகின்றன. கால்நடைகளுக்கு மேய்ச்சல் நிலங்கள் குறைந்து வருவதுடன். அதிக பால் தேவைக்காக கால்நடை வளர்ப்பு அதிகரிப்பதால், மேய்ச்சல் அதிகரித்து புல்வெளி சூழலமைவுகள் சீர்குலைந்து வருகின்றன. பல இடங்களில் மேய்ச்சல் நிலம் வெகுவாக குறைந்துவிட்டதால் கால்நடை வளர்ப்பவர்கள் இரசாயன தீனிகளை சார்ந்திருக்க வேண்டியுள்ளது. இது பால் தயாரிப்பு விலையை உயர்த்துவதுடன் பாலில் உடல் நலத்திற்கு ஊறு விளைவிக்கும் இரசாயனப்பொருட்கள் உடலில் ஏறவும் வழிவகுக்கிறது. மேலும் நகரப் புறங்களிலும் கால்நடைகள் குறிப்பாக பசுக்கள் எவ்வித மேய்ச்சல் நிலங்களும் நல்ல தீவனங்களும் இன்றி நகர்ப்புற கழிவுகளை உண்டு வருகின்றன. இத்தகைய பசுக்களிலிருந்து கிடைக்கும் பாலின் தரத்தில் இருக்கும் மோசமான இரசாயனப்பொருட்களின் விளைவு நகர்ப்புற மக்களின் சுகாதாரத்தையும் கடுமையாகப் பாதிக்கும். கிராமங்களில் வறுமையும் நிலமின்மையும் கால்நடை வைத்திருப்போரைப் பீடித்திருக்கும் நோய்களாகும். கிராமங்களில் வாழும் 63 கோடி மக்களில் 40 சதவிகிதத்தினரின் வருவாய் வறுமைக்கோட்டு வரையறைக்கு கீழே உள்ளது. கிராமவாசிகளில் 70 சதவிகித மக்கள் கால்நடைகள் வைத்துள்ளதுடன் அவர்களது வருமானத்தில் 20% கால்நடைகள் மூலமாக கிட்டுகிறது. இவ்வாறு கால்நடை வைத்திருப்போரில் மூன்றில் இரண்டு பங்கு நிலமற்ற விவசாயிகள் மற்றும் சிறு விவசாயிகளே ஆவர். விவசாய பக்கப் பொருளான வைக்கோல் மாட்டுத்தீவனமாக பயன்பட்டுவந்தது. அது குறைந்து வருகிறது. அதிக மகசூல் அளிக்கும் தானியவகைகளில் தீவன வைக்கோல் அளவு குறைந்து வருகிறது. இதனால் கால்நடை வைத்திருக்கும் நிலமற்ற விவசாயிகள் மற்றும் சிறு விவசாயிகள் இரசாயனத் தீவன்ப் பொருட்களுக்கு தள்ளப்படுவார்கள். அதிக ஆற்றல் பயன்பாட்டால் உருவாக்கப்படும் இத்தகைய இரசாயன தீவனங்கள் அதிக ஆற்றல் மற்றும் பொருட்செலவுகளில் உருவாக்கப்படுபவை. எனவே இவற்றிற்கு அரசாங்கமே சலுகைவிலை நிர்ணயிக்க வேண்டிய நிலையும் அது ஒரு அரசியல் கருவியாகவும் கூட பயன்படும் நிலை வரலாம். இவையெல்லாம் தேசிய பொருளாதாரத்திற்கு நீண்ட நோக்கில் பெரும் சிக்கல்களை ஏற்படுத்துபவை என்பதைக் கூறத்தேவையில்லை. இன்று தனியாரிடத்தில் 71 இரசாயன தீவன ஆலைகளும் பால் கூட்டுறவு சங்கங்களிடம் 44 ஆலைகளுமாக, 27 இலட்சம் டன்கள் இராசாயன தீவனத்தை உற்பத்தி செய்கின்றன. எனினும் பாரதத்தின் முழுமையான கால்நடை தீவன பயன்பாட்டில் இது 3 சதவிகிதமேயாகும். எனவேதான் சர்வதேச FAO அமைப்பின் ஆய்வறிக்கை ஒன்று பாரதச் சூழலில் 'புதிய (ஆலை) மரபு சாரா தீவன முறைகளை கண்டுபிடித்து அவற்றின் தீவன செழுமையை மேம்படுத்துவது அவசியமான ஒன்று ' என வலியுறுத்துகிறது. விவேகானந்த கேந்திரத்தில் அஸோலா -ஒருபார்வை: 1997 இல் பாரத அரசின் அறிவியல் மற்றும் தொழில்நுட்ப பிரிவினால் அளிக்கப்பட்ட ஒரு ஆராய்ச்சியின் போது விவேகானந்த கேந்திரத்தின் இயற்கை வள அபிவிருத்தி செயற்திட்டமான நார்டெப்பின் (VK-NARDEP) பணியாளர்கள், கேரள விவசாய விஞ்ஞானி டாக்டர். கமலாசனன் பிள்ளை அவர்களது வழிகாட்டலில் அஸோலாவினை உயிர் உரத்தன்மைகளை ஆராய்ந்து வந்தனர். இது தொடர்பாக அஸோலாவைச் சிக்கனமாக வளர்ப்பது குறித்து ஆராய்ச்சிகள் மேற்கொள்ளப்பட்டு 1998 இல் சில்பாவுலின் வளர்ப்பு முறை உருவாக்கப்பட்டது அத்துடன் நீர் குறைவினை சகிக்கும் தன்மை கொண்ட அஸோலா கலப்பினம் ஒன்றும் விருத்தி செய்யப்பட்டது. 1999 இல் அஸோலாவின் கால்நடை தீவனப் பயன்பாடு கண்டுபிடிக்கப்பட்டது. 2000 ஆம் ஆண்டு நார்டெப் கேரள பால் உற்பத்திக் கூட்டுறவு அமைப்பான MILMAவின் ஊழியர்களுக்கு அஸோலாவின் கால்நடை தீவனப் பயன்பாடு குறித்து ஒரு பயிற்சி பட்டறையை நடத்தியது. இப்பட்டறை தேசிய பால் உற்பத்தி அமைப்பால் ஏற்பாடு செய்யப்பட்டது. தீவனப் பயன்பாட்டு பார்வையில் அஸோலாவின் வேதியியல் இயற்கை நார்டெப்பால் வெளியிடப்பட்டது. 2001 இல் அரசு சாரா அமைப்புகள் மற்றும் பால் உற்பத்தி கூட்டுறவுகளுக்கு பல பயிற்சி பட்டறைகளும் விரிவாக்க முகாம்களும் நடத்தப்பட்டன. தூர்தர்ஷன் அஸோலா குறித்த விவரணப்படத்தை ஒளி பரப்பியது. 2002 இல் சுவிஸ் வளர்ச்சி அமைப்பு அஸோலா விரிவாக்க முயற்சியில் பங்கு பெற்றது. ஒரு இலட்சம் கால்நடை வளர்ப்போரை எட்டும் இலக்கு நிர்ணயத்துடன் இப்பெரும் செயல்திட்டம் தொடங்கியது. 2003 இல் கேரள அரசாங்கம் விவேகானந்த கேந்திரத்துடன் இணைந்து தென் கேரளத்தின் நான்கு மாவட்டங்களில் அஸோலா விரிவாக்கத்தை ஆரம்பித்துள்ளது. தமிழகத்திலும் ஆவின் மற்றும் பல அரசு சாரா அமைப்புகள் தம் ஊழியருக்கு அஸோலா தொழில் நுட்ப பயிற்சி பெற விவேகானந்த கேந்திரத்துக்கு அனுப்பி வருகின்றன. நார்டெப்-சில்பாவுலின் வளர்ப்பு முறை: படம் ஒன்றில் கண்டவாறு செங்கற்களால் ஏறத்தாழ 3 சதுர மீட்டர் பரப்பளவு கொண்ட செவ்வக படுகையை தயார் செய்யப்பட்டு பின்னர் படம் இரண்டில் கண்டவாறு பழைய சாக்குப்பைகளால் அதை நிரப்பப்படுகிறது.படம் மூன்றில் கண்டவாறு சில்பாவுலின் ஷீட் (150 GSM தடிமன் கொண்டது) அதில் பரப்பப்படும். அந்த விரிப்பு ஓரத்து செங்கல்கள் மீதாகவும் விரிக்கப்படுகிறது என்பதனைக் கவனிக்கவும். 30-35 கிலோ அரிக்கப்பட்ட மணல் சமசீராக இந்த சிப்லாவுலின் படுகையில் நிரப்பப்படுகிறது. (படம் நான்கு). பின்னர் 4.5 கிலோ உலராத பசுஞ் சாணம் 10 லிட்டர் தண்ணீரில் கலக்கப்பட்டு அத்துடன் 45 கிராம் அஸோபெர்ட் கலக்கப்பட்டு இக்கலவை படுகையில் ஊற்றப்படுகிறது(படம் ஐந்து). பின்னர் 7-8 செமீ க்கு தண்ணீர் தேங்கி நிற்கும்படியாக நீர் விடப்படுகிறது(படம் ஆறு).. இப்போது சில்பாவுலின் படுகை அஸோலாவிற்கு தயாராகிவிட்டது(படம் ஏழு) பின்னர் நோயற்ற அஸோலா (ஏறக்குறைய ஒரு கிலோகிராம்) தாய் படுகையிலிருந்து அல்லது விரிவாக்க களப்பணி அமைப்புகளிடமிருந்து பெறப்பட்டு படுகையில் இடப்படுகிறது (படம் எட்டு). நான்கு நாட்களில் அஸோலாவின் பசுமை நீலத்திரை முழுக்கப் பரவிடும் (படம் ஒன்பது). ஏழு நாட்களுக்கு பின்னர் அஸோலா படுகை அறுவடைக்கு தயாராகிடும். அதன் பின்னர் ஒவ்வொரு நாளும் உயிர் நிறையில் 1/5 (அதாவது வளர்ச்சியைப் பொறுத்து 1.2 முதல் 1.5 கிலோகிராம் அஸோலா) படுகையிலிருந்து எடுத்துக்கொள்ளலாம். (படம் பத்து). மறுநாளே அறுவடை செய்யப்பட்ட உயிர்நிறை மீண்டும் அறுவடைக்கு தயாராகிவிடும். மழையினால் நீர் அதிகம் கட்டுதல் மற்றும் நைட்ரஜன் அதிக அளவில் சேருதல் ஆகியவற்றை தவிர்க்க நீரினை மாற்ற வேண்டும். 30 சதவிகித நீரினை 10 நாட்களுக்கு ஒரு முறை மாற்றுதல் வேண்டும் (படங்கள் பதினொன்று & பன்னிரண்டு) மண்புழு உர உற்பத்தியை அஸோலா படுகையுடன் இணைத்துக்கொள்ளலாம். இதன் மூலம் மண்புழுக்களுக்கு பறவைகளிலிருந்து பாதுகாப்பளிப்பதுடன் இடத்தையும் சிக்கனமாக பயன்படுத்தலாம்( படம் 13). அஸோலாவின் தீவனத் தன்மைகள்: அஸோலா 25-35% எளிதில் செரிக்கும் புரதங்களை கொண்டது. ஏறக்குறைய அனைத்து தாதுச்சத்துக்களையும் கொண்டது. வைட்டமின் ஏ, வைட்டமின் பி12 மற்றும் வைட்டமின் முன்னோடி மூலக்கூறுகள் அதில் உள்ளன. அதன் நார்ப்பகுதி (fibre content) குறைவானது. அஸோலா தீவன விளைவுகள்: கால்நடைகளில் 15-20 சதவிகித பால் சுரப்பு அதிகரிப்புடன், 20-30 சதவிகித இரசாயன தீவனப்பொருட்கள் குறைக்கப்படவும் முடியும். கோழித்தீவனத்துடன் அஸோலா 1:2 எனும் கலப்பில் அளிக்கப்படுகையில் முட்டை அளவு அதிகரிப்பதுடன் மஞ்சள் கரு அளவில் அதிகரிப்பது காணப்பட்டுள்ளது. ஆடுகளில் மேய்ச்சல் பிரச்சனை சமாளிக்கப்படுவதுடன், எடை மற்றும் பால் அளவு அதிகரிக்கிறது. வர்த்தக தீவனம் 20-25 சதவிகிதத்திற்கு அஸோலாவால் குறைக்கப்படுகிறது. அஸோலா தீவனத்தால் ஆடுகளில் நோய் எதிர்ப்பு அதிகரிப்பு மற்றும் இனப்பெருக்க வீரியம் அதிகரிப்பு ஆகியவை ஆராயப்பட்டு வருகின்றன. பயன்படுத்துவோர் மற்றும் ஆராய்ச்சியாளர் பார்வையில்: பி.ஆனந்த் (i) இயக்குநர் பால் உற்பத்தி மேம்பாட்டு அமைப்பு, கேரள அரசு: கேரளாவில் அஸோலா பால் உற்பத்தியாளர்களுக்கு ஒரு வரப்பிரசாதம். அது கால்நடை வைத்திருப்போருக்கு சிறந்த தீவனமாகவும், உயிர் நிறைக்கான மிகச்சிறந்த மூலமாகவும் விளங்குகிறது. டாக்டர். என்.என். சசி (ii)(கேரள அரசின் விலங்கு சுகாதார பிரிவின் இயக்குநர்) அஸோலா விலங்குகளுக்கு உயிர் நிறை அதிகமடையவும் புரதச்சத்து அதிகரிக்கவும் முக்கிய வைட்டமின்கள் கிடைக்கவும் வழி செய்கிறது. இது விலங்குகளின் சுகாதாரத்தை அதிகரிப்பதுடன் பால்வளத்தையும் அதிகமாக்குகிறது. சகோதரி அன்னீஸ்(iii) (பெண்கள் நல அமைப்பு, வயநாடு கேரளா): 'விவேகானந்த கேந்திரத்தால் பயிற்சி அளிக்கப்பட்டபின் நாங்கள் இத்தொழில்நுட்பத்தை வயநாட்டு பெண்களுக்கு எடுத்துச்சென்றோம். அப்பெண்களிடமிருந்து எங்களுக்கு கிடைத்த அனுபவங்களிலிருந்து அஸோலா மூன்று விதமாக எங்களுக்கு பயன்படுகிறது என்பது புரிந்தது. அஸோலாவின் முக்கிய பயன்பாடுகள்: கால்நடை தீவனமாக, கோழி தீவனமாக, மற்றும் பன்றி தீவனமாக. ' மலையாள மனோரமா அளிக்கும் கஷகஸ்ரீ எனும் சிறந்த உக்திகளைப் பயன்படுத்தி மகசூலை பெருக்கும் சிறந்த விவசாயிக்கான விருது பெற்ற ஸ்காரியா பிள்ளை (ஆ) அஸோலா தொழ்ல்நுட்பத்தை பயன்படுத்துபவர் ஆவார். அது போலவே இப்பரிசுக்காக தேர்வு செய்யப்பட்ட டொமினிக் பென்னியும் (இ), கே.வி.போபியும்(அ) அஸோலா பயன்பாட்டினால் நன்மை பெற்றவரே ஆவார். இப்பசுமை படுகையால் வெண்மை புரட்சிக்கு வித்திட்ட டாக்டர், கமலாசனன் பிள்ளையைப் பொறுத்தவரையில் அஸோலா நாம் செல்லவேண்டிய நெடும்பாதையில் ஒரு மைல்கல். டாக்டர். கமலாசனன் பிள்ளை, விவசாய அறிவியலாளர் திரு வாசுதேவ்ஜி, செயலாளர், நார்டெப்,விவேகானந்த கேந்திரம், கன்னியாகுமரி மேலதிக விவரங்கள் மற்றும் விரிவாக்க முகாம்கள், பயிற்சி பட்டறைகள் ஆகியவற்றின் தேதிகளுக்கு மேற்கண்ட முகவரியை அணுகவும்.


text: சென்ற செப்டெம்பர் முப்பதாம் தேதி ஒரு சினிமா வேலையாக வைக்கம் சென்றிருந்தேன். நண்பர் மதுபாலும் தயாரிப்பாளர் சுகுமாரும் உடனிருந்தனர். திரும்பும் வழியில் மதிய உணவை எங்கே சாப்பிடுவது என்று எண்ணியபோது சுகுமார் ஃபோன் செய்து அவரது நண்பர் நந்தகுமாரிடம் விசாரித்தார். சேர்ப்பு என்ற ஊரில் உள்ள ஒரு கள்ளுக்கடை சிறந்தது என்றார் நந்தகுமார். சேர்ப்பு நடிகர் மம்மூட்டி பிறந்த ஊர் கள்ளுக்கடையை விசாரித்துத் தெரிந்துகொண்டோம். வேம்பநாட்டுக்காயலின் கரையில் குடைப்பனையோலைகளால் கட்டப்பட்ட கள்ளுக்கடை. ஆனால் பல அறைகள் கொண்டது. தனியாக அமர்ந்து குடிப்பதற்கான சிறிய அறைகள். கூடங்கள். நாங்கள் செல்லும்போது பின்மதியம். ஆகவே கள் குடிப்பவர்கள் இல்லை. மதிய உணவுக்கு வந்தவர்களே அதிகம் இருந்தனர். மதுபால் பிரபல நடிகரும் கூட என்பதனால் அரசமரியாதை அளித்தனர் மயக்கிய மரவள்ளிக்கிழங்கு, ஆப்பம் [அல்லது கள்ளப்பம்] . உடன் சாப்பிட மாட்டிறைச்சிச் பொரியல், வறுத்த பன்றி, அயக்கூற மீன்கறி, சாளைமீன் கறி வறுத்த கரிமீன், நண்டுப்பொரியல், சிப்பி பொரியல் என கொண்டுவந்து வைத்துக்கொண்டே இருந்தனர். சுகுமார் ஒரு சிறந்த சுவைஞர், சாப்பாட்டுக்கலைஞர் என்றே சொல்லலாம். கூடவே கள். சமீபத்தில் இத்தனை சுவையாக ஓர் உணவை உண்டதில்லை. ஒவ்வொன்றும் அதன் செவ்வியல் சுவையில் அமைந்திருந்தன. மாமிசங்கள் அனைத்துமே புதியவை, இளையவை. மீன் நேராக நீரிலிருந்தே எடுக்கப்பட்டதுபோல. மிதமான காரம். நல்ல தேங்காய் எண்ணை. எந்த உணவும் பழையதல்ல என்றார் சுகுமார். அங்கே குளிர்சாதனப்பெட்டியே இல்லை. சமையற்காரரை அழைத்து கட்டித்தழுவி பாராட்டிவிட்டு கிளம்பினோம். மாட்டுக்கறி வறுவலை நல்ல நிபுணர் மட்டுமே சரியாகச்செய்ய முடியும். நன்றாகவெந்தால் கரி. வேகாவிட்டால் நார். பன்றிக்கறி வேறுவகையில் சிக்கலானது. வேகாவிட்டால் சாப்பிடவே முடியாது. வெந்து மிகையானால் உருகிவழியும். அவை தெய்வங்களுக்குப் படைக்கும் தரத்தில் இருந்தன ஏனென்றால் சேர்ப்பில் இந்தக்கடைக்கு வருபவர்கள் அனைவரும் உள்ளூர்க்காரர்கள். கொஞ்சம் தரம் குறைந்தால்கூட மறுநாள் வரமாட்டார்கள். பெருங்கூட்டம் வரும் என்பதை கடையைப்பார்த்தாலே தெரிந்துகொள்ளமுடியும். ‘பாதிக்குமேல் பார்களை பூட்டிவிட்டார்கள் சார். ஆகவே இங்கே நல்ல கூட்டம். சாயங்காலம் வந்தால் நல்ல நாட்டுப்புறப்பாடல் பாடும் நாலைந்துபேர் இருப்பார்கள். கொஞ்சம் காத்திருப்பீர்கள் என்றால் இப்போதே வரச்சொல்கிறேன்’ என்றார் கடைக்காரர். ‘இல்லை கிளம்பவேண்டும்” என்றேன். “மிமிக்ரியும் காமெடியும் செய்வார்கள் சார்” கடை மிகச்சுத்தமாகவும் இருந்தது அது அந்த ஊரின் ஒரு பண்பாட்டு மையம். நல்லகுடி, நல்ல உணவு, நல்ல கேளிக்கைகள். குடி என்பது கேளிக்கையுடன் தொடர்புகொண்டிருக்கையில்தான் ஏதேனும் பொருள் கொண்டதாக ஆகிறது. தமிழகத்தின் டாஸ்மாக் கடைகள் அருவருப்பான இடங்கள். அங்கே சலம்பல்கள்தான் எந்நேரமும். அங்கு விற்கப்படும் உணவை அந்தச் சாராயம் மட்டுமே எரிக்கமுடியும். அனேகமாக பிற இடங்களில் மிஞ்சும் பொருட்கள்தான் டாஸ்மாக் அருகே சூடுபண்ணி விற்கப்படுகின்றன. குடி உயர்தரக்கேளிக்கையாக உள்ள இடங்கள் சென்னையில் உள்ளன. ஆனால் அமர்ந்து எழுந்தாலே ஐந்தாயிரம் ரூபாய்க்கு குறைவில்லாமல் செலவாகிவிடும். ஏழைக்கு குடி என்பது ஒரு பெரிய வதையாக, அவன் சிக்கிக்கொண்ட நுகமாகவே உள்ளது. அவனை பிடித்துநிறுத்தி மடியை அவிழ்த்து பணத்தை பிடுங்கிக்கொள்கிறது அரசு. ரசாயனத்தை அவன் தலையில் கட்டுகிறது. இந்தக்கள்ளுக்கடை போன்ற ஒன்று எவ்வகையிலும் தீங்கல்ல என்றே எண்ணுகிறேன். ஏழைகளுக்கும் கட்டுப்படியாகும் ஒரு கேளிக்கைமையம். கள் எத்தனை குடித்தாலும் ஒருவனை வேலைசெய்யமுடியாத அளவுக்கு நோயாளியாக்குவதில்லை. கண்மண் தெரியாத போதையை அளிப்பதில்லை. வயிறு நிறைந்தாலும் சட்டைப்பையைக் காலியாக்குவதில்லை. ஒரு குப்பிப் கள் 25 ரூபாய்தான். இரவெல்லாம் அமர்ந்திருந்தால்கூட இருநூறு ரூபாய்க்குக் குடிக்கமுடியாது. கள்ளுக்கு அளிக்கப்படும் பணம் பெரும்பகுதி நேரடியாக விவசாயிக்குச் செல்கிறது. கேரளக் கிராமியப்பொருளியலின் அடிப்படை அது. ஆந்திரத்திலும் கேரளத்திலும் கள் முக்கியமான குடி. ஆனால் மும்மடங்கு பனைகள் கொண்ட , பனைப்பொருளியல் என்று சொல்லப்பட்ட ஓர் அமைப்பு நிலவிய தமிழகத்தில் கள் தடைசெய்யப்பட்டிருக்கிறது. கரும்புக்கழிவு கொள்முதல்செய்யப்பட்டு சாராயமாக ஆக்கப்பட்டு அரசு முத்திரையுடன் விற்கப்படுகிறது. அந்தப்பெரும்பணம் முதலாளிகளுக்கும் அரசியல்வாதிகளுக்கும் செல்கிறது. வறண்ட நிலம் கொண்டதாகையால் தமிழகத்தின் பனைக்கள் மிகமிகத்தரமானது. அதற்கிணையான கள் ராயலசீமாவின் சில பகுதிகளில் மட்டுமே கிடைக்கும். கேரளத்தின் கள் தென்னையிலிருந்து எடுக்கப்படுவது. பனங்கள்ளின் மெல்லிய தித்திப்பும் மணமும் அதற்கில்லை. சென்ற பத்தாண்டுகளில் கேரளத்தின் தென்னைகளில் மண்டரி என்னும் வாடல்நோய் வந்து தேங்காய் உற்பத்தி அனேகமாக இல்லை என்னும் நிலை. கள் இல்லாமல் இருந்திருந்தால் கேரள விவசாயிகள் தற்கொலை செய்துகொண்டிருப்பார்கள். இப்போதைய பார் கட்டுப்பாடுகள் அவர்களுக்கு மேலும் உதவிகரமாக உள்ளன. பேசிக்கொண்டே வந்தோம். காந்தியின் கள்ளுக்கடை மறியலைப் பற்றிச் சொன்னேன். காந்தியத்தை இறுக்கமான மதநம்பிக்கையாகக் கொள்ளாமல் இருந்தால் இன்றைய சூழலில் காந்தியவாதிகள் கள்ளை ஆதரிக்கவேண்டும் என்று தோன்றியது. அது கிராமிய உற்பத்தி. வட்டார நுகர்வு கொண்டது. சிறிய அலகுகளாகவே அந்த வணிகம் நிகழமுடியும். மையப்படுத்தப்பட்ட கொள்ளைலாப அமைப்புகளுக்கு எதிரானது அது. வேளாண்மைக்கு அணுக்கமானது. பெருந்தொழில் மூலம் உருவாக்கப்பட்டு கொள்ளைலாபத்திற்கு விற்கப்படும் ரசாயனத்திற்கு மிகச்சிறந்த மாற்று. காந்தி மாட்டிறைச்சி உண்பதைப்பற்றி என்ன சொல்லியிருப்பார் என்றார் மதுபால். வாழ்நாளெல்லாம் பசுக்கொலைக்கு எதிராகப் பேசியவர் காந்தி. ஆனால் அதை பெரும்பான்மையினர் சிறுபான்மையினர் மீது செலுத்தும் ஆதிக்கமாக, அரசாங்கம் விதிக்கும் கட்டுப்பாடுகளாக நடைமுறைக்குக் கொண்டுவருவதை அவர் ஒருதருணத்திலும் ஏற்றுக்கொள்ளமாட்டார். அத்தனை சிறுபான்மையினரும் தங்கள் முழுமையான சுதந்திரத்தை தக்கவைத்துக்கொள்ளும் ஓர் அமைப்பையே அவர் முன்வைத்தார். அவரது ராமராஜ்யம் அதுதான். மாட்டிறைச்சிக்கு எதிராக இன்று சில மாநில அரசுகள் கொண்டுவந்துள்ள தடை என்பது அரசுவன்முறை, அதற்கு ஆதரவாக எழும் மனநிலைகள் ஃபாசிசம் என்றே நான் நினைக்கிறேன். இந்தியா என்னும் பலபண்பாட்டுநிலம் ஃபாசிசத்தை தூக்கி வீசும் என நம்புகிறேன் ஆகவே காந்தி பிறந்த இந்த நாளை அற்புதமான அந்த கள்ளுக்கடைக்குச் சமர்ப்பணம் செய்கிறேன். காந்தியுடன் அங்கே ஓர் மதிய உணவை அருந்தியதாக எண்ணிக்கொள்கிறேன்.


ஒரு சின்ன தெளிவாக்கல்..


லோஷன் நண்பர் என்பதால் அவரின் வானொலியிலும் ஒரு சிலர் இருக்கிறார்கள் என்றேன் விமர்சனம் செய்வது தப்பு என்பதுபோல் உங்கள் கருத்து இருக்கின்றது.


text: சென்னை: ஜீது ஜோசப் இயக்கத்தில், கமல் நடித்து வெளியாகி ரசிகர்களின் ஏகோபித்த பாராட்டை பெற்று வரும் திரைப்படம் பாபநாசம். கமலின் முந்தைய திரைப்படமான உத்தமவில்லன், விமர்சகர்களிடம் பாராட்டை பெற்றபோதிலும், ரசிகர்களில் பெரும்பாலானோரை சென்றடையவில்லை. பாபநாசம் படமோ, ரசிகர்களின் ஏகோபித்த வரவேற்பை பெற்றுள்ளதோடு, விமர்சகர்கள் பாராட்டையும் ஒரு சேர பெற்றுத்தந்துள்ளது. திரிஷ்யம் ஜீது ஜோசப் மூளையின் குழந்தை திரிஷ்யம், மலையாள மண்ணில் பிறந்தது 2013 டிசம்பரில். அக்குழந்தையின் வசீகரம், கன்னடம், தெலுங்கு, ஹிந்தி என பல மொழியினரையும் ஈர்த்து, கொஞ்ச வைத்துள்ளது. எதிரி நாட்டு வீரர் சையது அன்வர் இந்தியாவுக்கு எதிராக சென்னை மைதானத்தில், உலக சாதனை ரன் அடித்தபோது, கடுப்பாகாமல் எழுந்து நின்று கை தட்டிய ரசனைக்கு சொந்தக்காரர்களாயிற்றே தமிழர்கள். நாமும் திரிஷயத்தை கொஞ்சியதன் விளைவுதான், இந்த பாபநாசம். உலக நாயகன் திரிஷ்யம் மோகன்லாலுக்கு நடிப்பில் ஈடுகொடுக்க சரியான தேர்வாக சிக்கியவர்தான் கமல்ஹாசன். கம்பராமாயணமே, வடமொழி ராமாயணத்தின் தழுவல்தானே, கம்பர் காலத்திலேயே ஏற்றுக்கொண்ட தழுவலை, கமல்ஹாசன் காலத்தில் ஏற்கமாட்டார்களா என்று கூறி அழைப்பை ஏற்றுக்கொண்டார் அவரும். மலையாள பாரம்பரிய தமிழன் மலையாள படம் ஒன்றை பெரிய நடிகரை வைத்து தமிழில் ரீமேக் செய்ய ஒரு அசாத்திய தைரியம் கண்டிப்பாக வேண்டும். அவளோடு ராவுகள் ஆரம்பித்து, ஷகிலா, ரேஷ்மா வரை, தொட்டுத்தொடரும், ஒரு கில்மா பாரம்பரியம் தமிழனுக்கு உண்டு. அந்த மாதிரி படங்கள் பார்த்தே மலையாள அறிவை தாறுமாறாக வளர்த்துள்ளான் தமிழன். அப்படியிருக்கும்போது, பட்டையை கிளப்பிய திரிஷ்யத்தை பார்க்காமலா இருந்திருப்பான். பெரும்பாலான தமிழர்கள், ராவாக மலையாளத்திலேயே படத்தை பார்த்து, சபாஷ் போட்டவர்கள்தான். லாலேட்டனா, உலகநாயகனா? திரிஷ்யம் படத்தில் வரும் வீடு லொகேஷன், மோகன்லால், மீனாவின் இயல்பான நடிப்பை பாராட்டாத தமிழர்களே இல்லை. மோகன்லாலின் பலமே அதுதான். கேரக்டரை விட்டு தனித்து, பிதுங்கி வெளியே தெரியமாட்டார். ஒரு குடும்பத் தலைவருக்கே உரிய இயல்பான கேரக்டரை மோகன்லால் செய்திருந்தார். இந்நிலையில்தான், பாபநாசம் படத்துக்கு அப்புறம், கமலின் நடிப்பையும், மோகன்லால் நடிப்பையும் ஒப்பீடு செய்ய ஆரம்பித்துள்ளனர் தமிழ் ரசிகர்கள். கமலின் பலவீனம் பாபநாசம் பலரது பாராட்டை பெற்றாலும், அதில் சுட்டிக்காட்டப்படும் குறைபாடு கமலின் வழக்கமான நடிப்புதான். கமலின் பிரத்யேக பாணிதான். 40 வருடங்களுக்கும் மேலாக அதேபோன்ற நடிப்பை தமிழன் பார்த்து வருகிறான். சுயம்புலிங்கமாக தெரிய வேண்டிய காட்சியிலும், மகாநதியும், அன்பேசிவமும் ரசிகர்களுக்கு நினைவுக்கு வருவது அங்கு கமல் என்ற நடிகன் தெரிவதால்தான். காதல் காட்சிகளிலும் நெஞ்சை நிமிர்த்தி, மெனக்கெட்டு டயலாக் பேசுவதை போல நடிகர் திலகம் சிவாஜி தெரிவாரே அதுபோன்றுதான் காட்சியை மீறி பிதுங்குகிறது கமல் நடிப்பு. இதுதான் அவரது பலம், ஆனால், இயல்பான கேரக்டர்களை காண்பிக்க வேண்டியபோது அதுவே பலவீனமும் ஆகிறது. மொழித் திறமை பாபநாசம் திரைப்படத்தின் முதல் பாதி முழுக்க நெல்லைத் தமிழ் ஆக்கிரமித்துள்ளது. ஹரி போன்ற இயக்குநர்களை தவிர்த்து பெரும்பாலானோருக்கு நெல்லைத் தமிழை சரியாக கையாளத் தெரியாது என்பது தென்மாவட்ட மக்கள் அறிந்த உண்மையே. ஏலே.. என்று வார்த்தையை முடித்தால் அது நெல்லைத் தமிழ் என தானும் நம்பி, ரசிகரையும் நம்ப வைக்க முயலும், விவரம் தெரியாத பல இயக்குநர்கள் மத்தியில், ஜெயமோகன், சுகா புண்ணியத்தால், அந்த குறையை பாபநாசம் நீக்கியுள்ளது. ஆனால், மொத்த திறமையையும் ஒரே படத்தில் இறக்கியதாலேயே, கமலின் மொழித் திறமையை பறைசாற்ற வைத்த காட்சிகளோ என சந்தேகிக்க செய்கிறது. ஆண்டி இலக்கணம் பொதுவாக தமிழ் ரசிகர்களுக்கு, ஹீரோயின் என்றால், மெல்லிடையோடு இருக்க வேண்டும். ஆண்டி கதாப்பாத்திரங்கள் பூசினால்போல கொஞசம் கும் என்று வேண்டும். சிம்ரனையும், ஷகிலாவையும் தமிழன் ஒருசேர ரசித்த லாஜிக் இதுதான். இதனாலேயே, 2 குழந்தைகளின் தாயான, கும்மென்ற மீனா கதாப்பாத்திரத்தில், ஒல்லியான கவுதமியை பொருத்திப் பார்க்க ரசிகர்களுக்கு மனசு ஒப்புக்கொள்ள மாட்டேன் என்கிறது. கதாப்பாத்திரமே தேவை எனவேதான் திரிஷ்யம் பார்த்த ரசிகர்களுக்கு பாபநாசம் கொஞ்சம் அந்நியப்படுகிறது. பாபநாசம் பார்க்கும் ரசிகன், அங்கு உலக நாயகனை தேடவில்லை, தன்னைப் போன்ற ஒரு குடும்ப நாயகனைத்தான் தேடுகிறான். இந்த நேரத்தில்தான், ஒரு ரசிகர் அடித்த கமெண்ட் நினைவுக்கு வருகிறது. "பாபநாசத்தில் கமலுக்கு பதிலாக புதிதாக வந்த நடிகர் நடித்திருந்தாலும், வெற்றி பெற்றிருக்கும். கதை அப்படி. இக்கதைக்கு கதாப்பாத்திரம்தான் தேவையே தவிர கதாநாயகன் இல்லை". எனவேதான் கமல் நல்ல கதாநாயகனாகவும், மோகன்லால் நல்ல கதாப்பாத்திரமாகவும் கண்ணுக்கு தெரிகிறார்கள்.


எஞ்சின்கள் இயக்கப்பட்டும் விமானம் புறப்படுவதாக இல்லை.. அரை மணி கடந்தும் அவ்வாறே..


text: நம் உடல் பாதுகாப்பாக இயங்க ஒன்பது சூப்பர் உணவுகள் உள்ளன. காற்று, நீர் மூலம் பரவும் நோய்த் தொற்றைப் படுசுத்தமான மனிதர் கூடத் தடுக்க முடியாது. நாம் சாப்பிடும் முக்கியமான உணவு வகைகள், நம் உடலில் சேரும் இத்தகைய நோய் நுண்மங்களை எளிதில் தடுத்து அழித்துவிடும். நோய் பரவுவதைத் தடுக்கும் அந்த ஒன்பது சூப்பர் உணவுகள். வெள்ளைப் பூண்டு: பண்டைய எகிப்திலும் பாபிலோனியாவிலும் அற்புதங்களை விளைவித்துக் குணமாக்கிய மண்ணடித் தாவரம் இது. கிரேக்கத் தடகள வீரர்கள் விரைந்து ஓட ஊக்கம் தரும் மருந்தாக வெள்ளைப் பூண்டை கைகளில் அழுத்தித் தடவிக் கைகளைக் கழுவினார்கள். இதனால் நோய் நுண்மங்கள் அழிந்தன. குடலில் உள்ள புழுக்களிலிருந்து மற்றும் தலைவலி முதல் புற்றுநோய் வரை பல நோய்களையும் குணமாக்க வெள்ளைப் பூண்டு பயன்படுத்தப்படுகிறது. அறிவியல் முடிவுகளால் கூட வெள்ளைப் பூண்டு பயன்படுத்தப்படுகிறது. அறிவியல் முடிவுகளால் கூட வெள்ளைப் பூண்டின் பெருமையை மங்கச் செய்ய முடியவில்லை. உடலில் நன்மை செய்யக்கூடிய கொலாஸ்டிரல் உருவாக பூண்டின் பங்கு மகத்தானது. வெங்காயம்: வெள்ளைப் பூண்டுடன் சேர்ந்து வல்லமை மிக்க, புகழ்மிக்க மருந்தாக வெங்காயம் செயல்பட்டு வருகிறது. ஜலதோஷத்தை ஏற்படுத்தும் நச்சு நுண்மங்களையும், புற்று நோய்களையும், இதய நோய்களையும் தடுத்து நிறுத்துகிறது. நோய்த் தொற்றைத் தடுத்து உடலில் நோய் எதிர்ப்புச் சக்தியை அதிகரிக்கிறது. வெங்காயத்தில் உள்ள அலிலின் என்ற இராசயனப் பொருள்தான் பாக்டீரியாக்கள், நச்சு நுண்மங்கள், காளான் போன்றவை உடலில் சேராமல் தடுக்கின்றன. இத்துடன் புற்றுநோய்க் கட்டிகள் வளராமலும் தடுக்கின்றன. காரட்: நோய் எதிர்ப்புச் சக்தி வேலிகள் நன்கு உறுதிப்பட காரட்டில் உள்ள பீட்டா கரோட்டின் உதவுகிறது. குறிப்பாக நம் உடல் தோலிலும், சளிச் சவ்விலும் நோய் எதிர்ப்புப் ொருள்கள் நன்கு செயல்படும்படி தூண்டிக்கொண்டே இருப்பது காரட்தான். ஆரஞ்சு: வைட்டமின் சி ஒரு முகப்படுத்தப்பட்டு சேகரித்து வைக்கப்பட்டுள்ளது. இப்பழத்தில் இன்டர்பெரான் என்ற இராசயனத் தூதுவர்களை அதிகம் உற்பத்தி செய்வது வைட்டமின் சி. காற்று மற்றும் நீர் மூலம் பரவும் நோய்த் தொற்றுக் கிருமிகளை இந்த இன்டர்பெரான்கள் எதிர்த்துப் போராடி உடலில் அவை சேராமல் அழிக்கின்றன. ஆரஞ்சு கிடைக்காத போது எலுமிச்சம்பழச் சாறு அருந்தலாம். நன்றி:http://www.seithy.com/


ஆயிரம் பஸ் விவகாரம் ஒரு குரூரமான நகைச்சுவை; பிரியங்கா வத்ராவை வறுத்தெடுக்கும் காங். எம்.எல்.ஏ., அதிதி சிங்! - Tamil Dhinasari 06/06/2020 3:46 PM இந்தியாFeaturedஅரசியல்சற்றுமுன்லைஃப் ஸ்டைல் Home இந்தியா ஆயிரம் பஸ் விவகாரம் ஒரு குரூரமான நகைச்சுவை; பிரியங்கா வத்ராவை வறுத்தெடுக்கும்... இடம் பெயர்ந்து வேற்று மாநிலங்களில் வசித்து வந்த தொழிலாளர்களுக்காக ஆயிரம் பேருந்துகளை ஏற்பாடு செய்திருப்பதாக பிரியங்கா வத்ரா மேற்கொண்ட அரசியல் நடவடிக்கை இப்போது அவரது சொந்த கட்சி எம்.எல்.ஏ., மூலமே கடும் விமர்சனத்தைச் சந்தித்திருக்கிறது. நேரு வழி ‘காந்தி’ குடும்பத்துக்கு நெருக்கமானவர் என்று அறியப்பட்ட ரேபரேலியைச் சேர்ந்த காங்கிரஸ் எம்.எல்.ஏ, அதிதி சிங், உத்தரப் பிரதேசத்தில் ஆயிரம் பேருந்து விவகாரத்தில் தனது சொந்தக் கட்சியை மீண்டும் குதறித் தள்ளியுள்ளார். இடம்பெயர்ந்த தொழிலாளர்களுக்காக அனுப்பப்பட வேண்டிய பேருந்துகளில் பெரும்பாலானவை சிறிய வாகனங்கள் என்றும் இது என்ன கொடூரமான நகைச்சுவை என்றும் கேட்டுள்ளார் அதிதி சிங். காங்கிரஸ் எம்.எல்.ஏ அதிதி சிங் தனது டிவிட்டர் பதிவில், “ஒரு பேரழிவின் போது இத்தகைய மோசமான மலின அரசியலின் தேவை என்ன? ஒரு 1,000 பேருந்துகளின் பட்டியல் கேட்டு அதுவும் அனுப்பப்பட்டது. ஆனால் அந்தப் பதிவு எண்களில் பாதிக்கும் மேற்பட்டவை போலியானவை, 297 குப்பை பேருந்துகள், 98 ஆட்டோரிக்ஷாக்கள் மற்றும் ஆம்புலன்ஸ் போன்ற வாகனங்கள், 68 வாகனங்கள் எந்த ஆவணங்களும் இல்லாமல் இருந்தன. இது என்ன கொடூரமான நகைச்சுவை? பேருந்துகள் இருந்தால் ராஜஸ்தான், பஞ்சாப் மற்றும் மகாராஷ்டிராவுக்கு ஏன் அனுப்பவில்லை? ” கொளுந்து விட்டு எரிகின்ற இந்த சர்ச்சையில் எண்ணெயைச் சேர்த்தது போல், காங்கிரஸ் எம்.எல்.ஏ அதிதி சிங் மேலும் கூறுகையில், “உ.பி.யிலிருந்து ஆயிரக்கணக்கான குழந்தைகள் கோட்டாவில் சிக்கித் தவிக்கும் போது பேருந்துகள் என்று அழைக்கப்படுபவை எங்கே போயின? பின்னர் ராஜஸ்தான் காங்கிரஸ் அரசாங்கத்தால் இந்தக் குழந்தைகளை வீட்டிலேயே விட்டுவிட முடியவில்லை, அவ்வளவு ஏன்... எல்லையில் கூட அவர்களை விட்டுவிட முடியவில்லை. பின்னர் ஸ்ரீ யோகி ஆதித்யநாத் அவர்கள் இரவு முழுதும் செலவு செய்து, மீண்டும் பேருந்துகளில் அவர்களைக் கொண்டு வந்தார். ராஜஸ்தான் முதல்வரும் அதை பாராட்டினார். ” காங்கிரஸ் தலைவர் பிரியங்கா வத்ரா, உத்தர பிரதேசத்தில் உள்ள சொந்த இடங்களுக்குத் திரும்ப விரும்பும் ஆயிரக்கணக்கான புலம்பெயர்ந்த தொழிலாளர்களை அழைத்துச் செல்ல 1,000 பேருந்துகளை அனுப்புவதாகவும் அவை எல்லையில் காத்துக் கொண்டிருப்பதாகவும் தயாராக இருப்பதாகவும் சொன்னார். இதனால், பாஜகவுக்கும் காங்கிரசுக்கும் இடையில் வார்த்தைப் போர் வெடித்தது. இதையடுத்து, உ.பி. முதல்வர் யோகி ஆதித்யநாத் இந்த வாய்ப்பை ஏற்று செவ்வாய்க்கிழமை பிற்பகலுக்குள் நொய்டா மற்றும் காசியாபாத்துக்கு பேருந்து குறித்த தகவல்களை அனுப்புமாறு பிரியங்கா காந்தியிடம் கேட்டுக்கொண்டார். ஆனால் உ.பி. அரசாங்கத்தின் அமைச்சர்கள் மற்றும் அதிகாரிகள், காங்கிரஸ் அனுப்பிய பேருந்துகளின் பதிவு எண்கள் பல இரு சக்கர வாகனங்கள், முச்சக்கர வண்டிகள் அல்லது போலி எண்கள் என்று கூறினார். இதற்கிடையில், உத்தரப்பிரதேச காங்கிரஸ் தலைவர் அஜய் குமார் லல்லு மற்றும் பிரியங்கா வாத்ராவின் செயலாளர் மீது செவ்வாய்க்கிழமை வழக்கு பதிவு செய்யப்பட்டது. மற்ற வாகனங்களின் எண்ணிக்கையைக் கொண்ட தங்களது பட்டியலில் உள்ள வாகனங்கள் குறித்த உ.பி. அரசாங்கத்தின் கூற்றை காங்கிரஸ் நிராகரித்தது, பேருந்துகளை நேரடியாக சரிபார்க்கலாம் என்று சவால் விடுத்தது. அந்நிலையில், மாநில அரசின் செய்தித் தொடர்பாளர் ஒருவர், காங்கிரஸ் பட்டியலில் சுமார் 100 வாகனங்கள் பேருந்துகளே அல்ல என்று கூறினார். இந்த சர்ச்சை உபி., அரசியலில் பெரும் சலசலப்பை ஏற்படுத்தியது. Previous articleஆயுஷ்மான் திட்டம்: 1 கோடியைத் தாண்டியது! மகிழ்ச்சியை பகிர்ந்த பிரதமர்! Next articleஎதுவா இருந்தாலும் மெது போண்டா வேணும்.. அடம் பிடிப்பார்கள் குட்டீஸ்! try பண்ணுலாமே!


சூரிய பெயர்ச்சி பலன்கள்! | Netrigun சூரிய பகவான் கடந்த மார்ச் மாதம் 15 ஆம் தேதி வெள்ளிக்கிழமையன்று அதிகாலை 5.56 மணிக்கு “கும்ப” ராசியிலிருந்து மீன ராசிக்கு பெயர்ச்சியடைந்துள்ளார். இதனால் 12 ராசிகளுக்கு ஏற்படும் பலன்கள் பற்றி இங்கு தெரிந்து கொள்ளலாம். Previous articleமாணவர்களுக்கு தொல்லை கொடுத்த ஆசிரியை: செல்போனை பார்த்து அதிர்ச்சியடைந்த கணவர்! Next articleபொள்ளாச்சி விவகாரம்... விளக்கமளித்த அரசியல் பிரபலம்!


பாமரன் பக்கங்கள்...


text: பிலைசு பாஸ்கல் |மேற்கத்தைய தத்துவவியலாளர் 17ஆம் நூற்றாண்டுத் தத்துவம் பிலைசு பாஸ்கல் |முழுப் பெயர்||பிலைசு பாஸ்கல்| |பிறப்பு||ஜூன் 19, 1623| |இறப்பு||ஆகஸ்ட் 19, 1662 (அகவை 39)| |சிந்தனை மரபு(கள்) |Continental Philosophy, precursor to existentialism| |முக்கிய ஆர்வங்கள் |மெய்யியல், கணிதம்| |குறிப்பிடத்தக்க எண்ணக்கருக்கள் |Pascal's Wager| பிலைசு பாஸ்கல் (Blaise Pascal, blɛːz paskal, (ஜூன் 19, 1623 - ஆகஸ்டு 19, 1662) ஓரு பிரெஞ்சு கணிதவியலாளர், இயற்பியலாளர் மற்றும் சமய மெய்யியலாளர் ஆவார். கணிப்பான்களின் உருவாக்கத்திலும் பாய்மவியல் தொடர்பிலும் இவரது பங்களிப்பு குறிப்பிடத்தக்கதாகும்.எவன்ஜெளிஸ்டா டாரிசெல்லி (Evangelista Torricelli) என்ற ஆய்வின் மூலம் அழுத்தம் மற்றும் வெற்றிடத்தின் பண்புகளை நிருபித்தார். . கணித உலகம் முழுவதும் இன்று ஒரு அடிப்படை நிறுவல் முறையாகத் திகழும்உய்த்தறிதல் முறையும் (Method of Induction), கணித உலகம் மட்டுமன்றி எல்லா இயல்களிலும் மற்றும் வெளியுலக வாழ்க்கையிலும் அன்றாடம் பேசப்பட்டு மேலும் மேலும் தீவிரமாகப் பயன்படுத்தப்படும் நிகழ்தகவு என்ற அடிப்படையில் தோன்றும் கருத்துகளும் தொடங்கியது இவருடைய படைப்புகளிலிருந்துதான்.1642 ஆம் ஆண்டில் தனது 18ஆவது வயதில் வரலாற்றிலேயே முதல் கூட்டல் கணினியை உண்டாக்கினார்இதற்காக அவர் ஐம்பது வேறுப்பட்ட மாதிரிகளை உருவாக்கி இறுதியில் வெற்றி பெற்றார் என்று கூறப்படுகிறது.அதற்க்கு அடுத்த பத்து ஆண்டுகளில் மொத்தம் 20 கூட்டல் இயந்திரங்களை அவர் உருவாக்கினார்.இதைத் தவிர தனது 16வது அகவையில் வடிவவியலிலும் பாஸ்கல் ஒரு பெரிய சாதனை நிகழ்த்தியிருக்கிறார்.அதன் பின்னர் பியர் டி ஃபெர்மா என்ற நிகழ்தகவு கோட்பாடை கண்டறிந்தார் இது நவீன பொருளாதாரம் மற்றும் சமூக அறிவியல் வளர்ச்சி கணிக்கப்பயன்படுத்தப்படுகிறது 1658 மற்றும் 1659 க்கு இடையில் அவர் திடப்பொருட்களின் கனஅளவு கணக்கிடுவதில் வட்ட வடிவ பொருட்களின் பண்புகள் மற்றும் அதன் பயன்பாடுபற்றி எழுதினார்.எண்கணித முக்கோணகளை பற்றி ஒரு முக்கியமான ஆய்வுகட்டுரையையும் எழுதினார். 1646 ல் , அவர் மற்றும் அவரது சகோதரி ஜாக்குலின் ஆகியோர் கத்தோலிக்க மத இயக்கத்தின் மூலம் அதன் எதிர்ப்பாளர்களாகக் குற்றம் சாட்டப்பட்டனர். 1651 ல் அவரது தந்தை இறந்தபிறகு 1654 ல் ஒரு ஆன்மீக அனுபவத்தைத் தொடர்ந்து அவர் விஞ்ஞான பணிகளைக் கைவிட்டார். பொருளடக்கம் வாழ்க்கையும் கல்வியும்[தொகு] பிலைய்ஸ் பாஸ்கல் ஏழாவது வயதில் தன் தந்தையுடனும் இரண்டு சகோதரிகளுடனும் பாரிஸ் நகரத்திற்கு இடம் பெயர்ந்தார். தந்தை ஒரு வரிவசூல் செய்யும் அதிகாரி மேலும் அறிவியலிலும் கணிதத்திலும் ஈடுபாடுள்ளவர். பாஸ்கலுக்கும் அவர் சகோதரிகளுக்கும் அபார அறிவுக் கூர்மை உண்டு. ஆனால் இவருக்கு மட்டும் உடல்நலம் சரியாகவே இருந்ததில்லை. அதனால் இவருடைய தந்தையார் இவரைக் கணிதம் என்ற திசைப்பக்கமே அவர் நாட்டம் செல்லக் கூடாது என்று தீர்மானித்தார். எனினும் இதுவே இவருக்குக் கணிதம் கற்க வேண்டும் என்ற ஆர்வத்தைத் தூண்டியது. அது முதலில் வடிவவியலை நாடிச்சென்றது. தந்தை மகனுடைய ஆர்வத்தையும் ஆற்றலையும் மெச்சி அவனுக்கென்று யூக்ளிடின் 'Elements' என்ற நூலை வாங்கிப் பரிசளித்தார். 14ஆவது வயதில் பிலெய்ஸ் பாஸ்கல் ஃபாதர் மெர்ஸீனின் விவாதக் கழகத்தில் ஒரு அங்கத்தினராகச் சேர்த்துக்கொள்ளப்பட்டார். மெர்ஸீனின் இந்த விவாதக் கழகம்தான் பிற்காலத்தில் பிரான்ஸ் நாட்டு அறிவியல் கலைக்கழகமாக (French Academy of Sciences) உருமாறியது. 31ஆவது வயதில் ஏற்பட்ட ஓர் ஆன்மிக அனுபவத்தினால் அவருடைய பிற்காலமெல்லாம் தத்துவத்திற்கும் மதத்திற்கும் செலவிடப்பட்டது. இக்காலத்தில் தான் (1656 இலிருந்து தொடங்கி) 18 கடிதங்கள் கொண்ட அவருடைய Provincial Letters எழுதப்பட்டது. தனது 18 ஆவது வயதிற்கு பின்னர் உடன் நலம் பாதிக்கப்பட்ட அவர் தனது 39 ஆவது பிறந்தநாளுக்கு இரு வரங்கள் கழித்து இறந்தார். வடிவவியலில் பாஸ்கலின் தேற்றம்[தொகு] 16 ஆவது வயதில் வடிவவியலில் பெரிய சாதனையாகக் கூம்பு வெட்டுகளைப் பற்றி ஒரு நீண்ட கட்டுரை எழுதினார். அதில் அவருடைய புதுத்தேற்றம் ஒன்று இன்றும் பாஸ்கல் தேற்றம் என்ற பெயரில் புழங்குகிறது. ஓர் ஆறு பக்க பல்கோணம் ஒரு கூம்புவெட்டில் உள்வரையப் பட்டிருக்கிறது. பக்கங்கள் இரண்டுபக்கமும் நீட்டப்பட்டு, என்ற எதிர்ப்பக்கங்கள் என்ற புள்ளியிலும், இலும், இலும் சந்தித்தால், மூன்றும் ஒரே நேர்கோட்டில் இருக்கும். இந்த ஒரு தேற்றத்தைக் கண்டுபிடித்து நிறுவியதுடன், பாஸ்கல், இதிலிருந்து கூம்புவெட்டுக்களைப் பற்றி நமக்குத் தெரிந்தவற்றில் ஏறக்குறைய எல்லாவற்றையும் 400 கிளைத் தேற்றமாக நிறுவிக் காட்டினார். டெஸார்க்யூவின் வீழ்ப்பு (projection) என்ற அன்றைய புதுக்கருத்தைப் பயன்படுத்தி பாஸ்கல் தன்னுடைய தேற்றத்தை எல்லா கூம்புவெட்டுக்களுக்கும் உண்மை என்பதைக் காட்டினார். கணித வரலாற்றில், கணிதம் என்பது வெறும் அளவுகளைக் கண்டுபிடிப்பதும் அவ்வளவுகளைக் கணிப்பதும் மட்டுமில்லை என்பதை முதன்முதல் திசைதிருப்பியது 17ஆவது நூற்றாண்டில் பாஸ்கலின் தேற்றத்தைப் போலுள்ள பல கண்டுபிடிப்புகளின் உருவாக்கம் தான். இது தொலைவு வடிவியல் அல்ல. வீழ்ப்பு வடிவவியல்; கோடுகள், கோணங்கள் இவைகளுடைய அளவுகள் இதனில் பேசப்படுவதில்லை. சாதாரண வடிவவியலில் பேசப்படுகிற தொலைவுப் பண்புகள் கூம்பு வீழ்ப்பில் மாறாமல் இருப்பதில்லை. ஆனால் பாஸ்கல் தேற்றம் கூம்பு வீழ்ப்பிற்கு ஒரு மாறாமை. பாஸ்கல், ஃபெர்மா, டெகார்த்தே[தொகு] பாஸ்கல் முக்கோணம்[தொகு] பாஸ்கல் முக்கோணம் அவருடைய பெயரைத் தாங்கினாலும், 1303 இலேயே அச்சடிக்கப்பட்ட ஒரு சீன நூலில் காணப்படுகிறது. இம்முக்கோணம் அவருடைய நிகழ்தகவு நூலில் பிரசுரிக்கப்பட்டுப் பயன்படுத்தப்பட்டது. ஈருறுப்புக்கெழுக்களை கணிப்பதற்குப் பயன்படும் இந்த முக்கோணத்தினுடைய மதிப்பு பாஸ்கலுடைய நிகழ்தகவுப் பிரச்சினைகளில் பயன்படுத்தப்பட்ட பிறகு தான் தெரிய வந்தது. அதனாலேயே அது இன்றும் பாஸ்கல் முக்கோணம் என்ற பெயரில் புழங்குகிறது. இம்முக்கோணத்தில் ஒவ்வொரு உறுப்பும் அதற்குமேல் வரியில் அதற்கு இருபக்கமும் உள்ள எண்களின் கூட்டுத்தொகை. அதனுடைய ஒவ்வொரு நிரையும், ஒவ்வொரு குறிப்பிட்ட க்கு என்ற ஈருறுப்பின் அடுக்கினுடைய கெழுக்கள். எடுத்துக் காட்டாக, மேலிருந்து 3ஆவது நிரை இன் கெழுக்கள். இம்முக்கோணத்தை அதன் வரிகளுக்கு 'இடையிலும்' ஆழ்ந்து சிந்தித்தபோதுதான் நியூட்டனுக்கு தன் ஈருறுப்புத் தேற்றத்தைப் பின்ன அடுக்குகளுக்கும் பொதுத் தன்மையாக்கலாம் என்ற யோசனையும் 1/2, 3/2, முதலிய அடுக்குகளுக்கு அத்தேற்றத்தின் பொதுத்தன்மை என்னவாக இருக்கும் என்ற உள்ளுணர்வும் உண்டாயின. நியூட்டன் தன் தேற்றத்தின் பின்ன அடுக்குகளுக்குகந்த பொதுத்தன்மைக்கு நிறுவலெதுவும் கொடுக்கவில்லை என்பது குறிப்பிடத் தக்கது. உசாத்துணைகள்[தொகு] - Eli Maor : e:The story of a number. 1994. Princeton University Press.p.61 இவற்றையும் பார்க்கவும்[தொகு]


பக்கோடா பேப்பர்கள்: பிரிவு என் விரல் கோர்த்து முகம் நெருங்கியுன்எண்ணம் கூறிய அன்றிரவில் நானும்உன் விழி பார்த்திருந்தால் நம் பிரிவுஇவ்வளவு நெடியதாகியிருக்காது. hmmm ... not bad at all but தலைப்பில் இது கவிதை என்று ஏன் பறைசாற்றுகிறீர்கள் ... அதான் Labelஇல் கவிதை என்றதன் கீழ் வந்துவிடுகிறதே ... அக்கரை பச்சை போல இன்னும் கொஞம் intensive ஆக்கங்களை கவிதைகளிலும் உங்களிடம் எதிர்பார்க்கிறேன் ... ரொம்ப நாள் முன் எழுதியது இது. கொஞ்சம் கொஞ்சமாக போஸ்ட் செய்கிறேன். நீங்கள் என்னை ஊக்குவிப்பதற்கு மிக்க நன்றி. :) விட்டத்தைப் பார்த்து விசயம் சொல்லிக் கொண்டிருந்தால் பிடிக்கவில்லை என்றுதான் அர்த்தம் கொள்ளப்படும். கண்கள் பார்த்து விசயம் சொன்னால் கவனிக்கப்படும், பிரிவு ஏற்படாது எனச் சொல்லும் அழகிய வரிகள். இதுதான் முதல் கவிதையா? மிக்க நன்றி வித்யா அவர்களே.


அமெரிக்காவில் கொரோனா பாதித்தவர்களின் எண்ணிக்கை அதிகரித்தப்படியால் இந்திய அரசிடம் “ஹைட்ராக்சி குளோரோகுயின்” மருந்தை வழங்கும்படி டிரம்ப் கேட்டுக்கொண்டுள்ளார். இதுகுறித்து பிரதமர் மோடியிடம் தாம் பேசியதாகவும், இனிவரும் நாட்களில் கொரோனாவால் பெரும் உயிர்ச்சேதங்கள் ஏற்படும் எனக் கவலை தெரிவித்த அவர், ஹைட்ராக்ஸிகுளோரோகுயின் மீதான தடையை நீக்கி, அதனை தங்கள் நாட்டுக்கு வழங்கும்படி கேட்டுக் கொண்டார். அடிப்படை முடிவுகளை கணிக்கும் போது, மலேரியாவிற்கு பயன்படுத்தும் ஹைட்ராக்சி குளோரோகுயின் மிக சிறந்த முறையில் கொரோனாவிற்கு நலம் தருவதாகவும் டொனால்ட் டிரம்ப் கருத்து தெரிவித்துள்ளார். இந்தியாவில் அதிக அளவில் உற்பத்தி செய்யக்கூடிய மலேரியா மருந்தான ஹைட்ராக்ஸி குளோரோகுயின் மருந்துகளை தந்து அமெரிக்காவிற்கு உதவுமாறு டிரம்ப் மோடியிடம் கோரிக்கை விடுத்தார் உலகளவில் 150 நாடுகளில் 64 ஆயிரம் மக்கள் இறந்து, 1.7 மக்கள் தொற்று நோயாளர்களாக மாறிய பின்பு அமெரிக்கா உள்ளிட்ட பல நாடுகளில் ஆராய்ச்சியாளர்கள் இதற்கு தடுப்பூசி கண்டுபிடிக்க விரைந்து செயல்பட்டு வருகின்றனர் இந்திய வர்த்தக பொது இயக்குநரகம் மார்ச் 25 முதல் “ஹைட்ராக்ஸி குளோரோகுயின்” ஏற்றுமதிக்கு தடை விதித்துள்ளது


WI beat WXI in Only T20 at London; Afridi celebrates Farewell - உலக லெவன் அணியை ஊதித் தள்ளிய வெஸ்ட் இண்டீஸ்! உலக லெவன் அணி, இவ்வளவு மோசமாக தோற்போம் என எதிர்பார்த்து இருக்கமாட்டார்கள் June 1, 2018 2:36:31 pm லண்டனில் உள்ள லார்ட்ஸ் மைதானத்தில் நேற்று இரவு சகித் அப்ரிடி தலைமையிலான உலக லெவன் அணியும், கார்லஸ் பிரத்வெயிட் தலைமையிலான ‘உலக டி20 சாம்பியன்’ வெஸ்ட் இண்டீஸ் அணியும் மோதின. ஐசிசி இந்த ஒரேயொரு போட்டி கொண்ட சிறப்பு டி20 தொடருக்கு ஏற்பாடு செய்திருந்தது. உலக அணிகளில் இருக்கும் வீரர்களும், உலக சாம்பியனான வெஸ்ட் இண்டீஸ் அணியும் மோதுவதால், இப்போட்டி ரசிகர்களிடையே பெரும் ஆர்வத்தை ஏற்படுத்தி இருந்தது. இந்தியாவின் சார்பில் தினேஷ் கார்த்திக் இதில் கலந்து கொண்டிருந்தார். நேற்று இரவு இப்போட்டி தொடங்கியது. இதில் டாஸ் வென்ற உலக லெவன் அணி, வெஸ்ட் இண்டீசை பேட் செய்ய அழைத்தது. தொடர்ந்து பேட் செய்த வெஸ்ட் இண்டீஸ் 20 ஓவர்களில்4விக்கெட் இழப்பிற்கு 199 ரன்கள் குவித்தது. அதிகபட்சமாக எவின் லெவிஸ் 26 பந்தில் 58 ரன்கள் விளாசினார். இதில்5பவுண்டரிகளும்,5சிக்ஸர்களும் அடங்கும். தினேஷ் ராம்தின் 44 ரன்களும், மார்லன் சாம்யூல்ஸ் 43 ரன்களும் எடுத்தனர். உலக லெவன் அணியில் சச்சின் டெண்டுல்கரால் ‘உலகின் சிறந்த டி20 பவுலர்’ என ஐபிஎல் முடிந்த பிறகு பாராட்டப்பெற்ற ரஷீத் கான்2விக்கெட்டுகள் கைப்பற்றினார். ஆனால்,4ஓவர்களில் அவர் 48 ரன்கள் விட்டுக் கொடுத்தது அனைவருக்கும் அதிர்ச்சியை ஏற்படுத்தியது. அதேபோல், தனது கடைசி சர்வதேச போட்டியில் விளையாடிய அப்ரிடி (இப்படித் தான் ரொம்ப வருஷமா சொல்றாங்க!) ஒரு விக்கெட் மட்டும் வீழ்த்தினார். இலக்கை நோக்கி களமிறங்கிய உலக லெவன் அணி, இவ்வளவு மோசமாக தோற்போம் என எதிர்பார்த்து இருக்கமாட்டார்கள். தொடக்க வீரர்கள் லூக் ரோஞ்சி0ரன்னிலும், தமீம் இக்பால்2ரன்னிலும், தினேஷ் கார்த்திக்0ரன்னிலும், சாம் பில்லிங்ஸ்4ரன்னிலும் என அடுத்தடுத்து ஆட்டமிழக்க 8 ரன்களுக்குள்4விக்கெட்டுகளை இழந்து தள்ளாடியது. அதன்பின், திசாரா பெரேரா மட்டும் சற்று தாக்குப்பிடித்து 37 பந்தில் 61 ரன்கள் திரட்டினார். அப்ரிடி 11 ரன்களில் திருப்திப்பட்டுக் கொண்டார். இதனால், அந்த அணி 16.4 ஓவரில் அனைத்து விக்கெட்டுகளை இழந்து 127 ரன்கள் மட்டும் எடுத்து, 72 ரன்கள் வித்தியாசத்தில் பரிதாபமாக தோற்றது. முன்னதாக, போட்டி தொடங்கிய போது, தனது கடைசி சர்வதேச போட்டியில் ஆடிய அப்ரிடிக்கு அனைத்து வீரர்களும் வரிசையாக நின்று மரியாதை அளித்தனர். Chris GayleDinesh KarthikWorld XI vs WI Web Title: Wi beat wxi in only t20 at london afridi celebrates farewell


719 Published : 08 Apr 2020 02:15 PM Last Updated : 08 Apr 2020 02:15 PM பெப்சி தொழிலாளர்களுக்கு எவ்வளவு நிதியுதவி கிடைத்துள்ளது, எப்படிப் பகிர்ந்து அளிக்கப்படுகிறது என்ற விவரத்தை ஆர்.கே.செல்வமணி தெரிவித்துள்ளார். கரோனா அச்சுறுத்தலால் இந்தியா முழுக்க 21 நாட்கள் ஊரடங்கு அமலில் உள்ளது. இதனால், எந்தவொரு படத்தின் படப்பிடிப்பும் நடைபெறவில்லை. இந்தக் காரணத்தால் தினசரி தொழிலாளர்கள் பலரும் கடும் நெருக்கடிக்கு ஆளாகியுள்ளனர். அவர்களுக்கு உதவ வேண்டும் என்று பெப்சி தலைவர் ஆர்.கே.செல்வமணி வேண்டுகோள் விடுத்தார். இதனைத் தொடர்ந்து ரஜினி, அஜித், சூர்யா, சிவகார்த்திகேயன், நயன்தாரா உள்ளிட்ட பலரும் நிதியுதவி அளித்தனர். சிலர் அரிசி மூட்டைகளாகவும் உதவி செய்துள்ளனர். தற்போது இந்த உதவிகள் தொடர்பாக இன்று (ஏப்ரல் 8) பத்திரிகையாளர்களைச் சந்தித்தார் பெப்சி தலைவர் ஆர்.கே.செல்வமணி. இதில் எவ்வளவு நிதியுதவி வந்தது, எப்படிப் பிரித்துக் கொடுக்கிறோம் உள்ளிட்டவற்றை எடுத்துரைத்தார். இந்தச் சந்திப்பில் ஆர்.கே.செல்மவணி பேசியதாவது: "நிதியுதவி கோரி திரையுலகைச் சேர்ந்த அனைவருக்கும் வேண்டுகோள் விடுத்திருந்தோம். அதற்கு 2 கோடி 45 லட்ச ரூபாய் நிதியாக உதவி செய்துள்ளனர். 2400 அரிசி மூட்டைகள் உதவியாகக் கிடைத்துள்ளன. 25 ஆயிரம் பேர் உறுப்பினர்களாக இருக்கிறார்கள். அவர்களில் ஒவ்வொரு சங்கத்துக்கும் 100 பேரை வரவழைத்து சமூக இடைவெளி விட்டு உதவிகள் செய்து வருகிறோம். இதுவரைக்கும் 15 ஆயிரம் பேருக்கு உதவி செய்திருக்கிறோம். இன்னும் 10 ஆயிரம் பேருக்குத் தேவைப்படுகிறது. ஒரு நபருக்கு 25 கிலோ அரிசியும், 500 ரூபாய் மளிகைப் பொருட்கள் வாங்குவதற்கும் அளித்து வருகிறோம். 25 ஆயிரம் பேருக்கும் கொடுப்பத 2000 ற்கு 3.75 கோடி ரூபாய் தேவைப்படுகிறது. 2 கோடி 45 லட்ச ரூபாயை வைத்து முதலில் கொடுத்து வருகிறோம். இதர நடிகர்கள், தயாரிப்பாளர்கள் உதவி செய்வதை வைத்து இதை முடிக்கவுள்ளோம். அனைத்து உறுப்பினர்களுக்குமே இந்த உதவியைச் செய்வதாகக் கூறியுள்ளோம். அதை நிச்சயமாக இன்னும் 2 - 3 நாட்களுக்குள் முடித்துவிடுவோம். ரஜினி, அஜித், சிவகுமார் குடும்பத்தினர், சிவகார்த்திகேயன், விஜய் சேதுபதி எனத் தொடங்கி உதவி செய்த அனைவருக்கும் நன்றி. நிதியுதவி அளித்தவர்களில் திரையுலகைச் சேர்ந்த ஒருவர் தனது பெயரை வெளியே சொல்லக்கூடாது என்ற நிபந்தனையுடன் 25 லட்ச ரூபாய் நன்கொடை அளித்துள்ளார். பசிப் பிணியைப் போக்கிய அனைவருக்கும் நன்றி. இது சாதாரண விஷயமல்ல. இந்தப் புண்ணியம் அனைத்துமே உங்களுக்கும், உங்கள் குடும்பத்துக்கும்தான். உயர்ந்த நிலையில் இருக்கும் தயாரிப்பாளர்கள், நடிகர்கள், தொழில்நுட்பக் கலைஞர்கள் என அனைவருக்குமே வேராக இருப்பது திரைப்படத் தொழிலாளர்கள்தான். இந்த வேருக்கு இப்போது தண்ணீர் ஊற்ற வேண்டும். இன்னும் 9 ஆயிரம் பேருக்கு உதவிகள் தேவை. அனைத்துத் திரையுலகினருமே உதவ வேண்டும். எவ்வளவு பணம் என்பது முக்கியமில்லை, மனம் தான் முக்கியம். உதவிகளை எதிர்பார்த்துக் காத்துக் கொண்டிருக்கிறோம். அதேபோல் நாங்கள் யாரையும் நேரடியாக அணுகவில்லை. உதவிகள் கேட்டு வேண்டுகோள் விடுத்து அறிக்கை வெளியிட்டோம். அதேபோல் தனிப்பட்ட முறையில் அனைவருக்கும் கடிதம் அனுப்பினோம்". இவ்வாறு ஆர்.கே.செல்வமணி பேசினார். அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


போலீஸ் தாக்கிய காயங்களை காட்டி திருச்சி மாணவர்கள் குற்றச்சாட்டு : அதிர்ச்சியில் நீதிபதி. Trichy Students complaints to judge about police lathi charge Trichy Students Complaints To Judge About Police Lathi Charge போலீசார் அடித்ததில் பலத்த காயங்கள் ஏற்பட்டுள்ளதாக திருச்சியில் போராட்டத்தில் கைது செய்யப்பட்ட மாணவர்கள் புகார். காயங்களை பார்த்த நீதிபதி அதிர்ச்சியடைந்தார். தமிழகத்தில் காவிரி மேலாண்மை வாரியம் உடனே அமைக்க வேண்டும், தூத்துக்குடியில் ஸ்டெர்லைட் ஆலையை உடனே மூட வேண்டும் என்று வலியுறுத்தி திருச்சியில் நேற்று மாணவர்கள் போராட்டத்தில் ஈடுபட்டனர். இந்தப் போராட்டத்தை, நேற்று இரவு திருச்சி நீதிமன்றம் அருகே உள்ள சாலையில் மாணவர்கள் நடத்தினர். தகவல் அறிந்த போலீசார் போராட்டம் நடைபெறும் இடத்திற்குச் சென்று மாணவர்களைக் கைது செய்தனர். இந்தக் கைதை கண்டித்து பதற்றமான சூழல் நிலவியது. மேற்கொண்டு ஏற்படும் பாதிப்புகளை தவிர்க்க மாணவர்கள் மீது தடியடி நடத்தப்பட்டது. அனைவரும் கைது செய்து திருமண மண்டபத்தில் அடைத்து வைக்கப்பட்டனர். ஆனால் மண்டபத்திற்குள்ளே மாணவர்கள் காவிரி மேலாண்மை வாரியம் உடனே அமைக்க வேண்டும் என்று தொடர் போராட்டம் நடத்தி கோஷங்கள் எழுப்பினர். இந்த நிலையைக் கட்டுக்குள் கொண்டு வர, போலீசார் மாணவர்கள் மீது மீண்டும் தாக்குதல் நடத்தினர். இந்தத் தாக்குதலினால் 4 மாணவர்களுக்கு எலும்பு முறிந்து பலத்த காயங்கள் ஏற்பட்டுள்ளது. இதன் விளைவாகக் கர்நாடக பேருந்தின் கண்ணாடிகள் உடைக்கப்பட்டன. பின்னர் மாணவர்கள் அடைக்கப்பட்டுள்ள இடத்திற்கு திருச்சி மாநகர காவல் ஆணையர் அமல்ராஜ் விரைந்தார். போராட்டம் நடத்திய மாணவர்கள் 400 பேர் மீதும், அரசு மருத்துவமனை காவல்நிலையம், உறையூர் காவர் நிலையம், தில்லைநகர் காவல் நிலையம் உள்ளிட்ட காவல் நிலையங்களில் வழக்குப் பதிவு செய்யப்பட்டது. இதில் தில்லைநகர் மற்றும் ஜி.எச். காவல் நிலையத்தில் வழக்குப் பதிவு செய்யப்பட்ட 17 பேரை, திருச்சி குற்றவியல் நீதித்துறை நடுவர் நீதிமன்ற நீதிபதி திருநாவுக்கரசர் முன்னிலையில் ஆஜர்படுத்தினர். அப்போது 3 பேருக்குச் சிறையில் அடைக்கும் வயதல்ல என்றும் இதனால் மீதமுள்ள 12 பேரையும் 20ம் தேதி வரை திருச்சி சிறையில் அடைக்க உத்தரவிட்டார். கூடுதலாக 5 பேர் நீதிபதியின் முன்பு ஆஜர்படுத்தினர். அப்போது, அந்த 5 பேரும் நீதிபதியிடம் காவல்துறை மீது குற்றச்சாட்டு கூறினர். அதில், “பேருந்துகள் கண்ணாடியை உடைத்தவர்களை அடிக்காமல் சம்பந்தப்படாத எங்களைக் கடுமையாக தாக்கினார்கள். காயமடைந்த எங்களை இதுவரை மருத்துவமனைக்குக் கூட அழைத்துச் செல்லவில்லை. நாங்கள் எங்களின் உரிமைக்காகப் போராடுகிறோம். ஆனால் போலீஸ் எங்களை ரவுடி போல் நடத்துகிறார்கள்” என்று குற்றம் சாட்டினர். அப்போது அவர்கள் அனைவரும் தங்களின் ஆடையைக் கழற்றி காயங்களை நீதிபதியிடம் காட்டினர். இந்தக் காயங்களை பார்த்து நீதிபதி அதிர்ச்சியில் உறைந்து போனார். பின்னர் மாணவர்களின் குற்றச்சாட்டுகளையும் நீதிபதி குறித்துக் கொண்டார். காயப்பட்ட மாணவர்களுக்கு முதலுதவி அளிக்குமாறு நீதிபதி கூறினார்.


31 ஜேசன் டெரி பந்துகையாளி பின்காவல் அமெரிக்கா 1.88 82 அரிசோனா 10 (1999)


ஏழை மக்களுக்கு உதவினால் நடவடிக்கை எடுக்கப்படும் என தமிழக அரசு கூறியுள்ளது கருணையில்லா ஆட்சி நடப்பதை காட்டுகிறது என திமுக தலைவர் ஸ்டாலின் கண்டனம் தெரிவித்துள்ளார். ஊரடங்கு உத்தரவு அமலில் உள்ள நிலையில், பொது மக்களுக்கு நேரடியாக உதவி செய்யும் தன்னார்வ அமைப்புகள், தொண்டு நிறுவனங்கள் மற்றும் அரசியல் கட்சி பிரமுகர்களுக்கு கட்டுப்பாடு விதித்து தமிழக அரசு உத்தரவிட்டுள்ளது. உதவி செய்ய நினைப்பவர்கள், முதல்வர் நிவாரண நிதிக்கு அனுப்பும்படியும், உத்தரவை மீறினால் நடவடிக்கை எடுக்கப்படும் எனவும் தமிழக அரசு உத்தரவிட்டுள்ளது. இது குறித்து திமுக தலைவர் ஸ்டாலின் டிவிட்டரில் கண்டனம் தெரிவித்து இட்ட பதிவில், ஏழை மக்களுக்கு உணவு பொருட்கள் வழங்கினால் நடவடிக்கை என தமிழக அரசு தெரிவித்துள்ளது. தானும் செய்ய மாட்டேன்; மற்றவர்களையும் செய்யக் கூடாது என்பது இந்த ஆட்சியின் வஞ்சகம். கூட்டம் சேர்வதை ஒழுங்குபடுத்துவதைவிடுத்து, உதவியே செய்யக்கூடாது என்று எப்படி உத்தவிட முடியும்? மக்களின் கண்ணீர் துடைக்க தமிழ் மக்களின் கரங்கள் நீளும்போது, அதைத் தடுக்க எவராலும் முடியாது; தடுக்க நினைப்பது சர்வாதிகாரத்தனம். ‘கருணையில்லா ஆட்சி கடிந்தொழிக!’ என்ற வள்ளலார் வார்த்தைகளால் எச்சரிக்கை செய்கிறேன். என அவர் தெரிவித்துள்ளார். இந்நிலையில், திமுக இன்று(ஞாயிற்றுக்கிழமை) வெளியிட்ட அறிவிப்பில், “கரோனாநோய்த் தொற்றில் மத்திய- மாநில அரசுகளின் அணுகுமுறைகுறித்து, திமுகதலைவர் மு.க. ஸ்டாலின்தலைமையில் ஏப்ரல் 15ஆம் தேதி அன்று காலை10 மணி அளவில்சென்னை அண்ணாஅறிவாலயத்தில் “அனைத்துக் கட்சிக்கூட்டம் நடைபெறும்” என்று தெரிவிக்கப்பட்டுள்ளது.


text: திவ்ய தரிசனம் - திருவரங்கம் ரங்கநாதர் ஆலய விமானம் திவ்ய தரிசனம் திருவரங்கம் ரங்கநாதர் ஆலய விமானம் திருவரங்கம், ரங்கநாதர், ரங்கநாதர் ஆலய, ஸ்ரீ ரங்கநாதர், ஸ்ரீரங்கம் கோயில், ஸ்ரீரங்கம் கோயில் வரலாறு திருவரங்கம் ரங்கநாதர் திருவரங்கம் ரங்கநாதர் கோவில்விமானம் ஆதியில் சுயம்புவாக உருவாக்கி.பின்னால் பொன்னால் வேயப்பட்டு "ௐ" என்னும் பிரணவ வடிவில் அமைந்துள்ளது. இந்த விமானத்தில் உள்ள பரவாசுதேவர் கையில் கிண்ணம் ஒன்றை வைத்திருக்கிறார். அந்தக் கிண்ணம் அவரின் வாயை நோக்கி நகர்ந்து கொண்டிருப்பதாகவும், கிண்ணம் வாயருகில் சென்று சேர்ந்ததை அடுத்து கிண்ணத்தில் உள்ளதைப் பர வாசுதேவர் குடிக்கும் பொழுது இந்த கலியுகம் அழியும் என பரவலாக கூறப்படுகிறது. ஸ்ரீரங்க விமானத்தின் வெளியே விக்னேஸ்வரர் நின்று காவல் புரிவதாகவும், கீழ்ப்பக்கம் மஹாவிஷ்ணுவின் யோக மாயை ஆன துர்கை இருப்பதாகவும் கூறுகின்றனர். திருவரங்கம் விமானத்துக்குள்ளே ஆதிசேஷன் மேல் அரங்கநாதன் பள்ளிகொண்டிருக்கிறார். மேலும் திருவரங்கம் விமானத்தினுள், சப்த ரிஷிகளும், அஷ்ட வசுக்களும், அனைத்து தேவர்களும், த்வாதச ஆதித்யர்களும், நவக்ரஹங்களும் இருக்கின்றனர். மேலும் தன்னுடைய இந்த ரூபத்தைக்குறித்து பகவான், தான் இங்கே "த்ரிதாமன்" ஆக இருப்பதாகக் குறிப்பிட்டிருக்கிறார் பகவான் மூன்றே மூன்று இடங்களில் தான்"த்ரிதாமன்" ஆக இருப்பதாகவும் அவற்றில் இது முதன்மையானது திருவரங்கம் எனவும் கூறப்படுகிறது. இந்த மூன்று இடங்களிலும் தனது சுயரூபத்தோடு இருப்பதால் த்ரிதாமன் எனப்படுவதாகக் கூறுகின்றனர். மேலும் திருவரங்க க்ஷேத்திரம் ஸ்வயம்வ்யக்த க்ஷேத்திரம் எனப்படுகிறது. மனிதராலோ, தேவர்களாலோ, ரிஷி, முனிவர்களாலோ நிர்மாணிக்கப் படாமல் தானாகவே உண்டான க்ஷேத்திரங்கள் ஸ்வயம்வ்யக்த க்ஷேத்திரம் எனப்படும். அவை ஸ்ரீரங்கத்தைச் சேர்த்து எட்டு ஆகும். திருமுஷ்ணம் சாளக்கிராம மலை தோதாத்ரி புஷ்கர க்ஷேத்ரம் பத்ரிநாதம் இவற்றில் முதன்மையானதும் திருவரங்கம். 108 திவ்ய ஸ்தலங்களில் முக்கியமானதும், முதன்மையானதுவும் திருவரங்கம் அரங்கநாத ஆலயம் ஆகும். தேவர்களால் நிர்மாணிக்கப்பட்ட க்ஷேத்திரங்களுக்கு திவ்ய க்ஷேத்திரங்கள் என்றும், ரிஷி, முனிவர்கள், போன்றோர் தங்கள் சித்தியால் ஏற்படுத்தும் க்ஷேத்திரங்களுக்கு "ஸைந்தம்" என்றும், மனிதர்களால் நிர்மாணிக்கப்படும் கோயில்களை "மாநுஷம்" என்றும் கூறுவார்கள். இப்படி ஸ்வயம்வ்யக்தம், தைவிகம், ஸைந்தம், மாநுஷம் என்னும் நால்வகையான நிர்மாணம் செய்யப்பட்ட கோயில்களே நூற்றெட்டு திருப்பதிகளில் அடங்குகிறது. ஆதியில் ஸ்ரீரங்க நாதரை வழிபடும் முறையை பிரம்மாவுக்கு அரங்கநாதர் சொல்லிக்கொடுத்தார் என்று திருவரங்க மஹாத்மியம் கூறுகிறது. ஹலோபாஞ்சராத்ர முறைப்படி வழிபடச் சொன்னதாகவும் ஒரு நாளை ஐந்து காலமாகப் பிரித்துக்கொண்டு வழிபாடுகளை நடத்தச் சொன்னதாகவும், நித்யகர்மாக்களுக்கும், அநுஷ்டானங்களுக்கும் பின்னரே தனது அஷ்டாக்ஷர மந்திரத்தை ஜபிக்க வேண்டும் எனவும் கூறியதாகத் தெரிய வருகிறது. பிரமனும் அவ்வாறே பாஞ்சராத்ர முறைப்படி வழிபட்டதாகவும், பின்னர் ஐந்து ருத்ரர்கள், பிரம்ம ரிஷிகள், தக்ஷப்ரஜாபதி தேவர்கள் என அனைவருக்கும், த்வாதச அக்ஷர உபதேசம் செய்து இந்தப் போகோபூஜாமுறையை அறிமுகப் படுத்தி வைத்ததாகவும், பிரமனாலும் ஒரு முறை ரங்கநாதரை தோன்றிய முறை பற்றி விவரிக்கப்பட்டதாகவும் தெரிய வருகிறது. பின்னர் பிரம்மா சூரியனுக்கும் இந்த வழிபாட்டு முறையைச் சொல்லிக் கொடுக்க, சூரியன் தன் மகனான வைவஸ்வத மநுவுக்குச் சொல்ல, அவனிடம் இருந்து வைவஸ்வத மநுவின் புத்திரன் இக்ஷ்வாகுவுக்குப் போய் அவர்களின் குல தனம் ஆயிற்று பின்னர் அரங்கநாதர் விமானத்தோடேயே காவிரிக்கரைக்கு வந்து சேர்ந்தார்.


ஞான நெருப்பால் எரிந்து சாம்பல் ஆகி விடுகிறது.


text: ரஷ்யாவின் தென்பகுதியில் உள்ள யூரல் மலைத்தொடரின் அருகே விண்ணிலிருந்து தீச்சுவாலையுடன் விழுந்த எரிகல் ஒன்றிலிருந்து பயங்கர வேகத்தில் வீசி எறியப்பட்ட சிதறல்கள் பல இடங்களில் விழுந்து வெடித்ததில் 950க்கும் மேற்பட்டோர் காயம் அடைந்துள்ளனர். ஆறு நகரங்களில் எரிகல் சிதறல்களால் சேதங்கள் ஏற்பட்டுள்ளதாக ரஷ்ய உள்துறை அமைச்சகம் சார்பாக பேசவல்ல அதிகாரி தெரிவித்துள்ளார். ஒரு ஒளிக் கீற்றாக எரிகல் காற்று மண்டலத்தில் சீறிச் செல்வதையும், அதன் வால் பகுதியில் பயங்கர வெளிச்சத்துடன் தீப்பிழம்பு வெடிப்பதையும் வீடியோ படங்கள் காட்டுகின்றன. யூரல் மலைத்தொடர் பகுதியில் அமைந்துள்ள செல்யாபின்ஸ்க் என்ற ஊரில் அலையலையாய் வந்த எரிகல் சிதறல் மழையால் ஏற்பட்ட அதிர்வலையில் கட்டிடங்களின் ஜன்னல்கள் உடைந்தன, கார்களின் அலாரங்கள் அலர ஆரம்பித்தன. என்ன நடக்கின்றது என்று பார்ப்பதற்காக வெளியில் ஓடிவந்த மக்களின் உடல்களில் கண்ணாடித் துகள்கள் பாய்ந்து காயங்கள் ஏற்பட்டுள்ளன. எல்லோரும் பரபரப்பாக தொலைபேசியில் ஒரே நேரத்தில் பேச முற்பட, அந்தப் பகுதியில் கைத்தொலைபேசி மின் அலைச் சேவை பளு தாளாமல் சற்று நேரத்துக்கு செயலிழந்து போனது. இந்த எரிகல்லின் சில துண்டுகள் செர்பகுல் என்ற ஊர் அருகே இருக்கின்ற நீர்த்தேக்கத்தில் விழுந்ததாக செய்திகள் தெரிவிக்கின்றன. சொடுக்கு